open-index/open-wikipedia-markdown huggingface dataset:
林志華

**林志華**（，）係香港電視監製，喺1988年加入香港無綫電視，入職時擔任助理編導，佢喺1999年獲晉升為監製。

林志華擅長製作小成本劇集，題材多元化，作品包括《美味情緣》、《隔世追兇》、《天涯俠醫》、《施公奇案》系列、《奸人堅》；以師奶為主《師奶兵團》、《師奶股神》、《居家兵團》等同埋具劇力嘅劇集，包括家族劇《掌上明珠》、推理劇《謎情家族》、警匪劇《飛虎》同《雷霆掃毒》、法律劇《踩過界》、喜劇《反黑路人甲》。

馬德鐘、郭晉安、宣萱、滕麗名、商天娥、林峯、馬國明、林嘉華、郭政鴻、李思捷、王浩信、湯盈盈等都曾經係佢常用嘅演員。

## 作品
### 電視劇（無綫電視）
#### 助理編導
* 1989年：《晉文公傳奇》
* 1990年：《燃燒歲月》、《笑傲在明天》
* 1991年：《天龍奇俠》
* 1992年：《他來自天堂》、《火玫瑰》、《血璽金刀》

#### 編導
* 1993年：《居者冇其屋》、《精靈酒店》
* 1994年：《恨鎖金瓶》
* 1995年：《忘情闊少爺》
* 1996年：《地獄天使》、《新上海灘》
* 1997年：《刑事偵緝檔案III》、《大鬧廣昌隆》
* 1998年：《天地豪情》、《妙手仁心》
* 1999年：《先生貴性》、《刑事偵緝檔案IV》、《創世紀》

#### 監製
#### 2000年代

#### 2010年代

#### 2020年代

## 參考
朱璇

**朱璇**（，）係香港無綫電視經理人合約女藝員，籍貫中國北京。佢父母係法籍華裔商人，之後返回北京。朱璇中學畢業後喺法國留學修讀戲劇表演。喺2007年代表巴黎參加歐洲華裔小姐競選，並且獲得冠軍。2008年，首位代表巴黎參選國際中華小姐嘅朱璇，以大熱身份奪得冠軍及青春小姐；同年佢留喺香港發展以及操練粵語。2010年，朱璇憑《淚王子》獲得提名為2010年香港電影金像獎同2010年亞洲電影大獎最佳新演員。

## 曾參選選美活動
*2007年度法國華裔小姐競選
*2007年度歐洲華裔小姐競選
*2008年度國際中華小姐競選

## 獎項
*2007年度歐洲華裔小姐競選：冠軍
*2008年度國際中華小姐競選：冠軍
*2008年度國際中華小姐競選：青春小姐

## 電視劇（[[無綫電視]]）

## 電視劇（其他）

## 電影
### [[2009年]]
*淚王子 飾 金皖平

### [[2010年]]
*抱抱俏佳人 飾 Fanny

### [[2012年]]
*第6誡 飾 李良妻子

## [[音樂影片]]（[[無綫電視]]）
*2008年：愛人與海，林峯
*2012年：I'm Okay，林峯

## 連出去

*
*
*
*
IMac

**iMac**系列係蘋果公司設計同生產嘅Macintosh桌上電腦，1998年推出。

iMac嘅特點係佢嘅設計。喺1998年，蘋果公司總裁喬布斯就將「What's not a computer!」（唔係電腦嘅電腦）嘅概念嚟設計iMac。

iMac個「i」的含義包括Internet、Individual、Instruct、Inform同Inspire。
Googleplex

**Googleplex**係Google公司總部嘅名，位於美國加州聖塔克拉拉縣嘅山景城，「Googleplex」來源係「Googolplex」。
愛爾蘭國立大學都柏林分校

**愛爾蘭國立大學都柏林分校**，又叫**都柏林大學學院**（），係愛爾蘭國立大學嘅其中一間分校，曾經位於都柏林市中心地帶，但係宜家絕大部份科系都已經搬咗去都柏林南邊嘅比勒菲爾鎮（Belfield, Co. Dún Laoghaire–Ráth an Dúin）。愛爾蘭國立大學都柏林分校係全愛爾蘭共和國最大嘅大學，有超過1300名教職員工同13000名學生。

都柏林分校嘅前身係1854年組建嘅**愛爾蘭天主教大學**（Ollscoil Chaitliceach na hÉireann），1880年改組過一次，1908年愛爾蘭國立大學成立之後，將愛爾蘭天主教大學改組為都柏林分校，正式授權都柏林分校頒發學位。1997年，改名做「愛爾蘭國立大學都柏林分校」。1998年再改名做「都柏林大學學院－愛爾蘭國立大學都柏林分校」。
都柏林大學

**都柏林大學**（）係愛爾蘭歷史最悠久嘅大學，1592年由英國女王伊利沙伯一世下令成立。伊利沙伯一世原本計劃以牛津同劍橋為藍本建立都柏林大學，但係同牛津同劍橋唔同嘅係，最後英國淨係喺都柏林建立到一間學院：聖三一學院，因此，今日喺愛爾蘭，「聖三一學院」同「都柏林大學」可以互通。
都柏林城市大學

**都柏林城市大學**（）係愛爾蘭首都都柏林北邊嘅一間大學，前身係1975年建立嘅國立高等教育學院（Foras Náisiúnta um Ard-Oideachas）都柏林分校，1980年正式開課，1989年同國立高等教育學院廉尼分校一齊被政府升格為大學。
公安機關

**公安機關**（）或**公安部門**（），減筆**公安**，係中國大陸設立嘅執法部門，超廣泛嘅行政、刑偵等職權。公安機關係有武裝嘅治安行政同刑事司法嘅官僚部門，係要維護返統治秩序而要控制社會度啲唔合中共利益要求嘅各種活動，而警權過大，成日會有越軌嘅行為，有著走法律罅、濫權等嘅問題。屬於公安部門嘅警隊，係佔咗中華人民共和國八成六嘅警察力量。

## 性質
喺1979年之前，中國公安嘅警隊主要功能就係做中國共產黨嘅政治工具，任務就係剷除敵人、鞏固黨權，而偵辦普通犯罪就係次要嘅工作。喺1955年7月間，張鼎丞同梁國斌（最高檢察署副檢察長）喺北戴河度同劉少奇彙報工作（彭真在座），劉係試過再三強調，檢控部門就似公安機關咁，都係黨（中共）同人民，同啲反革命分子作鬥爭嘅銳利武器，必須掌握喺自己人手度。1960年中共搞合署，將司法系統納為公安嘅一部分，係確立咗公安「一哥」地位，深遠影響埋後尾嘅司法各部門間嘅關係。   

到咗1979年改革開放後，公安部門嘅角色先至日益著重去到治安執法。而喺權力同不法利益結盟嘅情形下，代表著法律同國家嘅執法機關往往就係成為咗愛來對付民眾嘅兇殘利器。   

## 沿革
中國公安嘅主要體制，係要追溯返中華民國大陸時期，中共喺嗰陣嘅地下活動年代借鑒咗蘇聯「契卡」(肅反委員會)啲經驗，以「保衛工作」做優先嘅職務，實行咗封閉式嘅「垂直領導」體制。呢度時期經歷咗中央特科、國家政治保衛局、社會工作部呢三個階段。

中共建政之後，中國共產黨唔再覺蘇聯式嘅「垂直領導」適合新政權嘅需要，改咗實行所謂「條塊結合、以塊為主」嘅另一種模式。1949年10月召開咗第一次（中共）全國公安工作會議，入邊提出咗：

毛澤東就喺1950年9月27號公安部報送到手嘅文件度批示話：

從此就確立咗中共黨委去直接領導公安工作嘅管理體制。

1960年11月11號，中共中央對嗰時嘅公安部長謝富治畀嘅報告，發返咗《關於中央政法機關精簡機構和改變管理體制的批復》，中央書記處喺文件入邊決定將啲司法系統各機關合署辦公，實行聯合辦案，係將法院同檢控部門畀嗮公安，以實現政法工作嘅集中統一同徹底嘅「一元化」。就著中共黨內嘅領導體制，就明確規定啲司法部門都由係公安嘅黨組去到主導，令其他司法機關成為咗公安機關嘅附庸，同時完全取消咗其他部門對公安機關嘅監督同制約。

## 體系
公安嘅體制，係一個行政（保衛中共同政權）警察溝埋刑事警察嘅雙重組合體，有著極右嘅專政工具角色。地方各級公安機關除咗有上級公安機關嘅業務領導，又隸屬同地嘅行政部門，仲受當地中共黨委同政府嘅領導；另外專業嘅公安機關，又分別受公安部同專業主管部門嘅領導。呢個造成咗人員、資產等嘅管理同決策權，會喺各級中共黨委、政府或主管部門嘅掌控入邊，限制咗運作嘅公信力同時效。

### 管理體制
對於公安部門嘅管理度，係強調咗中共各級黨委嘅直接領導，各級嘅中共黨委同政府對公安嘅人財事務都有權過問。而中共又要加強埋對政法工作嘅領導，即各級公安機關仲會受當地中共嘅政法委直接領導，屬於執政黨具體嘅控制。造成咗一路落嚟都係由中共黨委同政府做決策、任免人事，尤其係啲重案大案嘅決策，形成咗黨委政府決策、公安機關執行嘅流程。公安機關喺體系入邊淨系做執行嘅工作，淨系識得跟足返中共黨委政府嘅意見去做嘢，導致公安機關係成為咗同權力部門保駕護航嘅工具。中共亦係會通過政法委去統一指導同協調公安、檢察、法院各機關嘅工作。

### 執法體系嘅關係
公安機關係政權度係有著優先地位，唔單止體現喺司法系統三機關入邊嘅突出地位，仲有佢可以取代其他司法部門嘅職權，尤其係對檢控權力嘅掌控。長期喺中共嘅政法系統度，係有 「大公安，小法院，可有可無檢察院」嘅局面。喺1955年9月19號，原公安部長羅瑞卿出席中共嘅全國21省市公安廳局長會議，發表講話嘅時候就咁提過：

喺大躍進時期，仲實行過「一長代三長」 （公安局長、檢察長、法院院長嘅職權夾俾一個人做）、「一員頂三員」（公安局預審員、檢察院檢察員、法院審判員三樣嘅職權夾俾一個人做）嘅做法。有啲地方直頭就將三個機關，夾埋做「政法公安部」；另外一啲就將檢控機構併入公安機關度，變做後者所屬嘅法制室或檢察室。

## 職權
### 具體職權
#預防、制止同偵查違反咗中共法例同文件、指令等所指嘅任何活動。
#防範、打擊違反咗中共法例同文件、指令等所指嘅恐怖活動。
# 維持社會嘅治安秩序；
# 維持同管制交通，維護消防安全，管制危險品；
# 管理中國大陸公民嘅戶籍、居民身份證、國籍，負責埋出入境管制同外籍人士喺境內嘅居留、旅行、歸化等；
# 維持邊境嘅治安秩序；
# 警衛中共訂明嘅特定人員、守衛指定嘅場所同設施；
# 強力管制（禁制）著境內嘅集會、遊行同示威活動；
# 監控網路/負責公共資訊網路安全監察；
# 指導同監督中共嘅機關、社團、所轄公司同事業單位夾埋啲重點建設工程嘅治安保衛工作，指導治安保衛委員會等掛民間性質嘅治安保衛組織嘅治安防範工作

### 概覽
公安啲警察依家主要職責，係負責調查大部分嘅「罪案」，同管理愛來扣押人嘅看守所設施。 依據返中共嘅《人民警察法》，公安部門同所屬嘅差人，大致係有①行政處罰權；②行政強制權；③刑事偵查權呢幾樣權力。刑事偵查權係其中一個公安有好大範圍嘅權力，可籍著似係《辦理刑案程序規定》第 130 條規定，會兜開到檢察院而超期羈押啲疑犯超過3年都得，而唔會有正常嘅司法程序介入。除咗經常侵犯到人身自由權，仲極度依賴口供而成日有非法取供嘅情況。

### 唔受制約嘅問題
由於中國大陸嘅司法體制實際運作係「檢警分立、偵查權和公訴權分立」，檢控官得逮捕時嘅強制措施有權審查，公安機關係獨享咗強制措施嘅決定同執行權，大多刑案仲係由公安機關自己搞掂嘅，幾乎冇點受節制同監督。而對立案嘅監督，既冇明確嘅法例去授權，亦冇提供能力去監督個案或全面咁監督公安嘅運作。而偵查過程嘅任何階段都可以由公安機關自行做決定，包括咗刑案嘅立案、撤案同埋所謂嘅「另案處理」。檢控部門係只能以一般法律監督嘅名義介入偵查，而法院除咗受理被害人自訴或行政訴訟嘅情況下，亦冇法獲知具體嘅偵查過程。喺2002到2007年期間由周永康擔任公安部長嘅時候， 佢任命咗各地公安首長擔任政法委書記，令到政法委成為咗地方中共黨政嘅權力核心。跟著仲喺大陸度擴建埋政治監控系統（即係維穩體系），大大咁擴張咗公安嘅權力。到咗2010年左右，中共中央先至落柯打，唔准由省級公安機關首長繼續兼埋做政法委書記，不過公安之後仲係大權在握。

## 部門設置

## 攷
Umovie

**Umovie**係一間多媒體製作公司。目前Umovie業務包括電視廣告、拍攝短片、惡搞短片等。佢部分嘅短片透過YouTube分享。Umovie公司有尐作品好出名，例如司徒夾帶、《頭文字T》、《搵鬼訊》、《大災難》等。公司重得到導演李力持支持，成為董事同製作總監。公司理念係「以新創行，凡事可能」。
## 參攷
*喜愛夜蒲4：度橋私拍　深夜惡搞－蘋果日報
*隔牆有耳： Siri玩轉特首選舉－蘋果日報
*娛片 site：影視串燒搵工　毒男面試撞正 L－蘋果日報
*娛片 site：網友惡搞 TVB紅人　大契萬聖節捉鬼－蘋果日報
愛爾蘭國防軍

**愛爾蘭國防軍**（、）係愛爾蘭共和國嘅武裝力量，由陸軍、海上部隊、空中部隊同後備國防軍四個部份組成。愛爾蘭國防軍嘅總司令係愛爾蘭總統，但係以總統嘅名義行使總司令職權嘅通常係國防部長，而國防部長嘅諮詢機構係國防委員會。

愛爾蘭國防軍個愛爾蘭蓋爾文名，同愛爾蘭共和軍嘅愛爾蘭蓋爾文名完全一樣，反映咗共和軍同國防軍之間上傳下承嘅歷史關係。

## 角色

由於愛爾蘭位置偏遠，因此外國軍隊大規模入侵嘅可能性唔大，加上愛爾蘭共和國從自由邦時期就開始奉行嘅中立政策，令到愛爾蘭國防軍嘅武裝相當無威脅性，空中部隊甚至連一架戰鬥機都無。雖然係咁，但係愛爾蘭共和軍就有參與聯合國維和部隊嘅長遠歷史。今日，國防軍嘅職能包括：
# 保護愛爾蘭共和國免受外敵入侵（北愛爾蘭由英軍保護）；
# 協助警察；
# 參與聯合國維和、災害救護及人道主義援助行動；
# 喺歐盟框架範圍內保護愛爾蘭漁業資源；
# 其他民防職能，包括運輸重要人物同處理海洋污染等等。

## 組織

愛爾蘭國防軍分為兩大組成部份：常備國防軍同後備國防軍。常備國防軍分為陸軍、海上部隊同空中部隊；後備國防軍分為第一陣線同第二陣線，第一陣線主要由常備國防軍嘅復員老兵組成，第二陣線就分為陸軍後備隊同海上部隊後備隊。

### 陸軍

陸軍常備部隊有大概8500人，後備部隊就有大概13000人。全部陸軍部隊分屬兩個旅：駐守東部嘅第一旅同駐守南部嘅第二旅。之前重有過一個駐守西部嘅第四旅，但係已經喺2012年解散咗，屬下嘅部隊分別編入第一旅同第二旅。此外，陸軍部隊重會按照作戰角色分為九個兵團：步兵兵團、炮兵兵團、騎兵兵團、工程師兵團、後勤兵團、醫療兵團、運輸兵團、憲兵兵團同通訊及情報兵團。陸軍重喺橡樹教堂郡古勒基地（Campa an Churraigh, Co. Cill Dara）設有一個訓練基地，另外重有陸軍特種部隊等獨立編制。
同英國相比，愛爾蘭嘅軍工業相對落後，步兵嘅武器，從槍械到戰車，絕大部份都要從海外採購。目前陸軍最常見嘅戰車係瑞士MOWAG公司生產嘅「食人魚」裝甲運兵車同英國Alvis公司生產嘅FV101「蝎子」輕型坦克。雖然愛爾蘭基於中立政策而無加入北約，但係陸軍嘅武器好多都係符合北約制式嘅。

### 海上部隊

海上部隊一共有1144人，主要嘅職責係保衛愛爾蘭共和國領海同埋愛爾蘭海魚保育區。雖然海上部隊未參加過任何戰爭，但係就截獲過好多企圖出入愛爾蘭嘅運毒船。海上部隊目前有8隻輕型戰艦，全部配有充氣快艇，另外重有一啲訓練船隻。火力唔算強，但係足夠保衛領海，需要嘅時候亦都可以實施登艦作戰。

由於奉行中立政策，海上部隊嘅角色僅僅限於「保衛國土」，具體包括：
# 護漁；
# 協助政府機構改革；
# 截獲毒品；
# 海上維安；
# 潛水任務；
# 控制水體污染；
# 海外任務支援。

### 空中部隊

空中部隊係愛爾蘭國防軍最細嘅組成部份，祇有大約939人。同一般嘅空軍唔同嘅係，愛爾蘭空中部隊並無擔當到國土防空伊個角色，亦都唔負責海上搜救行動（海上搜救行動由海岸防衛隊負責）。空中部隊嘅主要角色包括：
# 支援陸軍；
# 支援海上部隊；
# 支援政府機構；
# 支援民間力量；
# 支援政府部門。

## 參考
淮軍

**淮軍**係同治元年（1862年）由大清大臣李鴻章響安徽合肥訓練出嚟嘅地方軍，因為有份打贏太平天國而出名。

## 睇埋
*湘軍

類:大清軍事
日俄戰爭

**日俄戰爭**（、）係1904年到1905年由大日本帝國同俄羅斯帝國為咗爭奪朝鮮半島同中國東北地區而打嘅仗，最後日本贏咗。係18世紀之後第一次亞洲人打贏歐洲人嘅主要戰事，同時逼使俄國停止響遠東擴大勢力。
議會

**議會**係政府立法機關，國嘅議會就叫**國會**，入面嘅議員可以由或選出，又或者由政府委任。
陳寶珠

**陳寶珠**（（黃曆十二月初十））係香港粵劇同電影女演員。由於佢響香港好出名，所以曾經有一句流行語「陳寶珠嚟喇！」，意思係陳寶珠嚟喇，請大家讓開咁解。

## 出面網頁
合肥

**合肥**（，普通話拼音：Héféi，淮語合肥音：/xɐʔ5-21 fi45/）係中國安徽嘅省會，響長江、淮河之間，毗鄰六安、淮南、滁州、馬鞍山市、蕪湖同安慶。
青康藏高原

**青藏高原**（），原本叫，係亞洲中部嘅高原，平均海拔高度4,500米，係世界上最高嘅高原，範圍包括中國西南、不丹、尼泊爾同印度東北。

青康藏高原個中文名係嚟自高原響青海、西康同西藏三地，到1955年，因為中國政府撤銷西康省，所以高原個名就縮減做青藏高原。而中國以外嘅人就叫（譬如英文叫**Tibetan Plateau**）。

## 喺亞洲位置
慈安太后

**慈安太后**（），又叫**孝貞顯皇后**、**東太后**，姓氏**鈕祜祿氏**，係大清皇帝奕詝（咸豐皇帝）嘅繼后。

## 睇埋
*慈禧太后

類:中國皇后
奕詝

**愛新覺羅奕詝**（）係大清皇帝，1850年到1861年在位，史稱**清文宗**。因在位年號咸豐，又叫**咸豐皇帝**。

奕詝在位期間，大清內憂外患不斷，太平天國、第二次鴉片戰爭爆發，但佢不思進取，沉迷酒色，搞到慈禧太后干政接近半個世紀，令到大清逐漸衰落。
寧夏

**寧夏**係中國一自治區，全名**寧夏[[回族]]自治區**，響蒙古高原南面嘅黃河河套，首府銀川。
銀川

**銀川**（）係中國寧夏嘅首府，響銀川平原中間，西面係賀蘭山，東面係黃河。佢舊時叫**興慶**，曾經係西夏首都。
山景城

**山景城**（英文：**Mountain View**）係美國加州聖克拉拉縣一座城市，亦係矽谷嘅主要組成部分，喺三藩市灣區西南部。好多公司嘅總部都喺嗰度例如Google噉。山景城重係美國第一座完全覆蓋免費無線網絡嘅城市。
易景茜

**易景茜**（，）係中國網球員，南京出世。

## 屋企
老公許欣，做過江蘇隊教練。渠哋1997年12月8號結婚。

## 球員生涯
易景茜係右手揸拍。8歲開始打網球，1986年年僅12歲就入選江蘇隊，成為省級隊入面年紀最細嘅球員。1990年年僅16歲入選中國國家網球隊。1995年轉打職業賽。

2001年以28歲嘅年紀退役，後來返到去江蘇隊做教練。

## 威水史
* 單打最高排名：69（1996年7月22號）
* 雙打最高排名：206（1998年10月26號）
* 1996年法國網球公開賽第一圈贏咗前一姐美國籍嘅卡佩雅蒂6-3, 7-5

## 攷

## 出面網頁
* 
* 
* 
* 
*
吉林寶源豐禽業公司火燭

**吉林寶源豐禽業公司火燭**係指2013年6月3號，吉林寶源豐禽業公司發生液氨洩漏爆炸，最終引發火燭，導致121人死亡。

## 事發
發生爆炸嘅廠房已經燒到冧咗，事故同電火有關，消防人員話大火由液氨洩漏爆炸造成。因為屠宰場有好多水，令到好多死傷者觸電。

## 參考
郝潔

**郝潔**（，）係中華人民共和國網球手。

## 威水史
* 單打最高排名：329（2007年5月21號）
* 雙打最高排名：307（2004年11月1號）

## 攷

## 出面網頁
* 
* 
*
王思婷

**王思婷**（）係中華台北前職業網球手。

## 球員生涯
王思婷係右手揸拍，6、7歲左右開始接觸網球，12歲就成為臺灣排名第一嘅選手，1991年轉打職業賽，1993年喺香港攞到第一個WTA職業巡迴賽單打冠軍，2000年退役。

## 威水史
* 單打最高排名：26（1993年11月1號）
* 雙打最高排名：39（1998年2月23號）
* 網球大滿貫最叻（女單）：
** 澳洲網球公開賽：第三圈（1997年） 
** 法國網球公開賽：第三圈（1994年、1995年） 
** 溫布頓網球公開賽：第二圈（1997年、1998年） 
** 美國網球公開賽：第三圈（1994年）
* 網球大滿貫最叻（青少年組女子雙打）：
** 法國網球公開賽：**冠軍**（1989年）

## 攷

## 出面網頁
* 
* 
* 
*
尼馬

**尼馬·達施華**（，）係巴西足球員，宜家係山度士股東兼球員。

佢喺2009年俾巴西球會山度士升上一隊，2013年轉投西甲嘅巴塞隆拿，期間重做埋2016年里約奧運男子足球冠軍功臣之一，2017年8月以二億二千萬歐元同巴塞隆拿解約，轉投法甲嘅巴黎聖日耳門，2023年轉戰沙地阿拉伯，過檔利雅德新月足球會。

## 出面網頁

* 
*
葡屬澳門

**澳門**（，1557年—1999年12月19號），又叫做**葡萄澳政府**、**葡屬澳門**定**澳門葡治時期**，係同葡萄牙共和國管治澳門嘅嗰時。澳門係西洋國家喺遠東（東亞）嘅第一個同埋最後一個殖民地。

1557年，葡萄牙人第一次黎到澳門，並喺明朝嗰度租界澳門。1887年改爲殖民地（）。共和國時期嘅1951年，澳門升格為海外省（）。澳門最後於1976年成爲葡萄牙託管地，跟住喺1999年12月20號，澳門正式成爲中國嘅領土，中方叫呢做「**澳門回歸**」，葡萄牙則叫「**澳門政權交移**」（Transferência de Poderes de Macau）。回歸之後，由於同依家嘅澳門（澳門特別行政區）嘅簡稱一樣，傳媒就將殖民嗰時嘅政府叫做**澳葡政府**。
## 名字
### 中文
澳門古時係一個小漁村，本名係『濠鏡澳』（粵拼：Hou4 Geng3 Ou3），『澳』呢個字響個陣係『港口』嘅意思。以前嘅澳門盛產蠔，由於蠔嘅殼入邊光滑似鏡，後來嘅文人就改叫叫做『濠鏡』。清乾隆年出版嘅《澳門記略》就講：『濠鏡之名，著於《明史》。東西五六里、南北半之，有南北二灣，可以泊船。或曰南北二灣，規圓如鏡，故曰濠鏡。』另外呢本書都引申出『濠江』、『海鏡』、『鏡海』之類嘅澳門別名。
### 外文
澳門嘅外文名『Macau』嘅來源就眾說紛紜，有啲就講呢名嚟自粵語臭話。根據澳門旅游部嘅說法，澳門外文名嚟自當地嘅民間信仰『天后娘娘』。

傳說喺明朝中期嘅時有一艘嚟自福建漳州嘅漁船響風平浪靜嘅日子航行。突然間遇到暴雨。喺危險關頭，有位女仔行咗出嚟，之後暴雨停止，海面有返到平靜。漁船平安返去『海鏡港』（澳門）。上岸之後，漁民睇到嗰女仔就行咗去媽閣山，忽然一輪光環照響佢嘅身，佢就唔見咗，呢班人就認為係天后媽祖顯靈，就響媽閣山建廟，就係今日嘅『媽閣廟』。

十六世紀中葉，第一批葡萄牙人嚟到澳門，佢哋就問當地人呢度嘅名，當地人就以為係問緊廟，佢哋就答『馬閣』，葡萄牙人就音譯成『Macau』
## 歷史
### 初初成立嗰陣
葡萄牙王國最早係響1517年（明正德十一年）佔領屯門，建立『葡屬屯門』，但葡萄牙響1523年（明嘉靖二年）嘅輸咗之後，響1553年（明嘉靖三十二年）移去澳門，1557年（明嘉靖三十六年）正式定居。1583年（明萬曆十一年）成立澳門市政廳。當時嘅澳門係租借地，所以葡萄牙政府需要每年畀500兩白銀明政府。1616年（明萬曆四十四年），Francisco Lopes Carrasco 任命為澳門總督，但冇到任。1623年（明天啟三年），馬士加路也（Francisco Mascarenhas）就任為澳門總督。

清朝前期嗰陣，因為清政府鎖國政策，雖然響澳門住嘅鬼佬冇畀趕走，但葡萄牙國家嘅衰弱、再加上同新殖民國家荷蘭王國嘅競爭，澳門嘅經濟就變得蕭條。不過呢段時間天主教嘅傳教事業仲係比較繁盛，直到後來雍正乾隆嘅時禮儀之爭，受到嘅約束變多。後來中英暴發鴉片戰爭，簽訂《南京條約》中國割咗香港畀英國，葡萄牙政府就派人去同清廷談判要求免地租同埋畀葡派軍掌住澳門半島。葡政府為咗同隔江嘅香港競爭，1848年葡國女王瑪麗亞二世宣布澳門成為自由港，吸引外國商人入嚟投資行商。1849年澳門總督亞馬留畀刺殺之後，清朝同葡國交惡又暴發戰爭，澳門戰後就成為葡國嘅合法資產。1851年葡軍佔領氹仔，1864年又佔領路環，清廷正式喪失對澳門嘅主權。

1887年，清廷同葡國簽署《中葡和好通商條約》，同意葡國永居管理澳門，但係未經中國同意唔可以轉讓澳門畀其他國家。之後，澳門法理上正式成為葡國殖民地。
### 一戰同二戰
1928年4月，《中葡和好通商條約》期滿之後，民國國民政府同葡國重簽《中葡和好通商條約》，葡國繼續維持響澳門嘅管理。

1937年第二次中日戰爭暴發、1939年第二次世界大戰開始，嗰陣嘅葡國（葡萄牙第二共和國）宣布中立，做為核心國嘅大日本帝國冇佔領澳門，但係對澳門實行經濟封鎖。1938年10月，葡軍為保護澳門，佔領咗澳門附近嘅橫琴島，日軍冇驅逐葡軍，直到1940年4月先佔領橫琴島。
### 戰後到回歸
1955年，葡國宣布澳門為海外省（província ultramarina）。1966年12月3號一二三事件後，親中共社團控制咗澳門社會。1975年4月25號葡國康乃馨革命（Revolução dos Cravos）後，新嘅葡國政府（葡萄牙第三殖民地，依家嘅葡國）放棄全部海外殖民地，撤銷澳門嘅司令部同軍隊，又宣布澳門係『葡國治下嘅中國領土』。1979年2月8號，葡國同中國建交，同意喺啱嘅時間解決澳門問題。1987年8月28號，中葡《中葡聯合聲明》。1988年1月15號，聯合聲明生效。1999年12月20日，澳門主權移交，葡國統治澳門嘅442年歷史正式完結。

## 出面網頁

* 
* Official website of the Portuguese Government of Macau (web archive)  (1999)
歡樂神仙窩

**歡樂神仙窩**（英文名：***Beware of Pickpockets***）係1981年上映嘅喜劇港產片，由午馬執導，石天、麥嘉、午馬、黃哈、王青、曾志偉同陳龍主演，亦係新藝城嘅當年賀歲片。

呢套戲從1981年2月5號至18號上映嗰陣，總共收咗五百一十萬多港紙票房。

## 演員表
*石天 飾演多隻手
*麥嘉 飾演包大鼻
*午馬 飾演溫仁賓
*張家偉
*鄭英佳
*劉雅麗
*韓國材
*廖安麗
*唐菁
*泰山 
*吳漢強
*何柏光
*黃百鳴
*西瓜刨
*咖喱
*彭潤祥
*鄭英豪
*黃藝兒
*夏偉康
*郭寶強
*許耀輝
*駱偉明
*黎樂玲
*劉準
*梁雄

## 主題曲
*《提防小手》
**作曲：顧嘉輝
**填詞：黃百鳴、鄭國江
**歌手：石天、華娃兒童合唱團

## 出面網頁
*
* Hong Kong Cinemagic網站上面《歡樂神仙窩》嘅資料
*
內聯網

**內聯網**係一種組織內部嘅區域性網絡。佢只可以喺一定網絡範圍內連線，無得上互聯網（外聯網）。獨立於萬維網。

一般用家要自己搞內聯網就要有上網機器兩部，兼夾路由器。將路由器個LAN頭連落個LAN頭就可以整到個內聯網。如果個LAN頭連落個WAN頭就係連出互聯網，又叫「出街」。

## 作用
*私人FTP
*私人打印機
*內部談天
蘭斯敦路球場 (搞清楚)

**蘭斯敦路球場**可以指：
* 舊蘭斯敦路球場，愛爾蘭首都都柏林嘅一座多用途球場，已經喺2007年拆咗；
* 新蘭斯敦路球場，又叫做**英傑華球場**，喺舊蘭斯敦路球場舊址上面起嘅多用途球場，2010年啟用。
無招勝有招

**無招勝有招**（英文名：***Crazy Couple***）係1979年上映嘅武術動作喜劇港產片，由劉觀偉執導，石天、劉家勇、李麗麗、馮克安、黃哈、王青、曾志偉同陳龍主演。

呢套戲從1979年12月30號至1980年1月8號上映嗰陣，總共收咗一百六十三萬幾港紙票房。

## 演員表
*劉家勇
*石天
*李麗麗
*曾志偉
*陳龍
*王青
*馮克安
*何柏光
*火星  
*黃哈
*戚毅雄
*唐炎燦
*周潤堅
*黃志強
*何其昌
*譚寶
*何寶星
*陳少佳
*何志偉
*王克
*馮明
*張志平    
*凌志雄

## 出面網頁
*
* Hong Kong Cinemagic網站上面《無招勝有招》嘅資料
*
新蘭斯敦路球場

**新蘭斯敦路球場**（），又叫做**英傑華球場**（）係愛爾蘭首都都柏林嘅一座大型多用途球場，可以容納51700名觀眾。新蘭斯敦路球場係全愛爾蘭橄欖球隊同愛爾蘭國家男子足球隊嘅主場，亦都係愛爾蘭島唯一一座歐洲足協頂級球場。

新蘭斯敦路球場係喺已經拆咗嘅舊蘭斯敦路球場嘅原址上面起嘅。之前，愛爾蘭足總曾經先後兩次計劃喺都柏林郊外起一座新球場，包括「愛爾蘭電訊公園球場」同「愛爾蘭大球場」，但係兩項計劃都胎死腹中。之後，愛爾蘭足總同共享主場嘅愛爾蘭橄欖球總會商量之後，決定拆除當時由愛爾蘭橄欖球總會所有嘅舊蘭斯敦路球場，再喺原址上面起一座新球場。2009年，英傑華保險同愛爾蘭足總簽訂10年贊助協議，將新球場命名為「英傑華球場」，但係好多愛爾蘭球迷依然叫新球場做「蘭斯敦路球場」。新蘭斯敦路球場喺2010年5月14號啟用。根據愛爾蘭足總同愛爾蘭橄欖球總會事前嘅協議，新蘭斯敦路球場由兩個總會共有，兩個總會以50:50出資建立「蘭斯敦路球場發展公司」運營，兩支球隊繼續共用主場，協議有效期60年。

新蘭斯敦路球場係2011年歐霸盃決賽嘅主辦球場。由於歐洲足協唔准主辦球場用贊助商個名，因此球場曾經短暫改名做「都柏林球場」。

## 參考
蓋爾運動協會

**蓋爾運動協會**（；）係一個愛爾蘭非政府組織，主力推廣愛爾蘭傳統蓋爾運動，包括蓋爾式足球、板棍球、蓋爾式手球等，同時亦都推廣愛爾蘭音樂同舞蹈，以及愛爾蘭蓋爾文，並且負責組織全愛爾蘭嘅蓋爾運動比賽。
蘇菲亞羅蘭

**蘇菲亞羅蘭**（**Sophia Loren**，）係意大利女演員，得奧斯卡金像獎最佳女主角同終身成就獎。1999年美國電影學會選佢做百年來最好嘅女演員，排第廿一。

## 生平

原名Sofia Costanza Brigida Villani Scicolone，出身貧苦，由媽媽獨力養大，喺拿坡里長大。15歲參加選美，認識製片人卡洛龐蒂，多年後兩人結成夫婦。1950年代起踏足影壇，從此展開70多年歷久不衰嘅銀色旅程，演出過上百部電影。

佢多次獲獎，包括柏林影展最佳女主角獎（《孤男寡女》（1958）、七次贏得（《戰地兩女性》（1960）、《昨日今日明日》（1963）、《結婚進行曲》（1964）、《向日葵》（1970）、《歷劫情》（1974）、《兩夥寂寞的心》（1977）同埋《前路有你》（2020））、又憑《戰地兩女性》（1960）贏得奧斯卡影后同康城影后⋯⋯。

## 影響
至少兩首廣東歌將蘇菲亞羅蘭填入歌詞，包括鄭君綿、鄭碧影主唱嘅歌曲《才子佳人》（歌詞：「擰柳腰好似蘇菲亞羅蘭，又似惹火寶烈吉妲⋯⋯」），以及張國榮、梅艷芳主唱嘅《芳華絕代》（歌詞：「羅蘭自稱芳名蘇菲亞，男孩就會倒下⋯⋯」）。

## 作品

*1951年 慾海慈航 (Anna)
*1952年 寶劍留痕續集 (IL sogno di Zorro)
*1953年 埃及長恨傳 ()
*1953年 海底美人魚 ("Africa scotto I Mari" aka "Africa Beneath the Sea")
*1953年 兩夜風流/淫宮蕩后/艷后迷春 ("" aka "Two Nights With Cleopatra")
*1953年 別墅春光 ("" aka "Pilgrim of Love")
*1954年 霸王貴妃 ()
*1954年 河孃淚 ("" aka "The Woman of the River/The River Girl")
*1954年 汽車女竊賊 ("Peccato che sia una canaglia" aka "Too Bad She's Bad")
*1954年 人生得意須盡歡 ("" aka "The Gold of Naples")
*1955年 女人萬歲 ("La Fortuna di essere donna" aka "Lucky to be a Woman")
*1955年 梭城艷史 ("" aka "Scandal in Sorrento")
*1957年 寶城艷姬 (Legend of the Lost)
*1957年 氣壯山河 (The Pride and Passion)
*1957年 愛琴海尋寶記 (Boy on a Dolphin)
*1958年 情鎖 (The Key)
*1958年 孤男寡女 (The Black Orchid)
*1958年 一家春 (Houseboat)
*1958年 孽種情花 (Desire Under the Elms)
*1959年 紅杏春深 (That Kind of Woman)
*1960年 香城春戀 (It Started in Naples)
*1960年 奪婿記 (The Millionaires)
*1960年 豪俠艷姬 (Heller in Pink Tights)
*1960年 戰地兩女性 ("" aka "Two Women")
*1960年 折金枝 (A Breath of Scandal)
*1961年 萬世英雄 (El Cid)
*1961年 戰地奇女子 (Madame Sans Gêne)
*1962年 午夜謀殺案 (Five Miles to Midnight)
*1962年 戰火餘生 ("" aka "The Condemned of Altona")
*1962年 薄伽丘70 （「誘惑」一段） ("La Riffa" in "")
*1963年 昨日今日明日 ("lori, oggi, domani" aka "Yesterday, today and tomorrow")
*1963年 憤怒 (La Rabbia)
*1964年 結婚進行曲 ("" aka "Marriage Italian Style")
*1964年 龍虎群英 (The Fall of Roman Empire)
*1965年 諜海三謀士 (Operation Crossbow)
*1965年 萬綠叢中一點紅 (Lady L)
*1965年 風情尤物 (The Love Goddesses)
*1966年 諜海密碼戰 (Arabesque)
*1966年 碧血山河 (Judith)
*1967年 龍鳳呈祥 ("" aka "More Than a Miracle")
*1967年 香港女伯爵 (A Countess from Hong Kong)
*1967年 午夜風流 ("" aka "Ghosts, Italian Style")
*1970年 向日葵 ("" aka "Sunflower")
*1972年 武士英魂（Man of La Mancha)
*1972年 肉腸緣 ("La Mortadella" aka "Mortadella")
*1974年 歷劫情 ("Il Viaggio" aka "The Voyage")
*1975年 女諸葛三戲黑霸王 ("" aka "Poopsie and co" aka "Sex Pot")
*1976年 火車大災難 (The Cassandra Crossing)
*1977年 兩顆寂寞的心 ("" aka "A Special Day")
*1978年 暗殺目標 ()
*1978年 血仇 ("" aka "Blood Feud")
*1979年 火力 ()
*1990年 Saturday, Sunday and Monday
*1994年 雲裳風暴 (Prêt-à-Porter)
*1995年 Grumpier Old Man
*1997年 Soleil
*2002年 Between Strangers
*2004年 Too Much Romance...It's Time for Stuffed Peppers
*2009年 華麗后台 (Nine)
*2020年 前路有你 ("La Vita Davanti A Se" aka "The Life Ahead")

## 攷

## 出面網頁

* 
*PlayitAgain網站 蘇菲亞羅蘭演出作品香港中文譯名

類:意大利女演員

類:奧斯卡金像獎最佳女主角
菲拉格慕

**薩彿托雷費拉格慕**係意大利嘅時裝牌子，個名係創辦人薩彿托雷費拉格慕嘅名。費拉格慕過身由佢啲仔女接掌佢嘅生意，最後重將專門店由造鞋，擴展到連時裝、手袋、銀包、香水都賣。
蓋爾式足球

**蓋爾式足球**（、英文：Gaelic Football）係一種喺愛爾蘭好流行嘅球類運動，同板棍球並列為愛爾蘭兩大蓋爾運動。

由於規則嘅相似性，蓋爾式足球經常被人拿來同橄欖球做比較，但係其實蓋爾式足球同橄欖球嘅起源係完全唔同嘅。

## 規則

### 場地
蓋爾式足球嘅場地大過橄欖球場少少，長方形，長130到145公尺，闊80到90公尺；球場兩端各有一個H形球門，兩邊立柱高約7公尺，門楣位於離地面2.5公尺處，闊6.5公尺，門楣下面嘅球門後面有網。

### 時間
郡際級以上嘅賽事先至會一場打足70分鐘；大部分成年組同21歲以下組嘅蓋爾式足球比賽，一場祇會打60分鐘。比賽分上下半場，每半場35分鐘或者30分鐘，法定時間之內分唔到勝負，就會打20分鐘加時賽，加時賽亦都分上下半場。

### 隊員
每隊正選15人。

### 得分
蓋爾式足球嘅得分方式有兩種：
* 一分球（point）：球從門楣上方，兩條立柱之間通過，得一分；可以腳踢或者用拳頭打球，但係用手擲球唔算。
* 三分球（goal）：同足球嘅射門入球得分一樣，用腳將球踢入球門，得三分。踢球前可以用手控定個球，但係唔可以用手將個波整入龍門。不過，防守球員掂到個球，而個球入咗龍門，就算係擺烏龍，對方得三分。

一場比賽嘅總得分＝（三分球數×3＋一分球數×1）；總分相同就比較一分球數。

得分記錄嘅格式係：先記三分球，再記一分球，中間用短橫隔開。例如：3-09係支球隊入咗三個三分球，九個一分球，總得分18分。

### 犯規

#### 技術犯規（technical foul）
* 手控球移動到第四步（根據規則，控球員跑夠三步就要處理個球，可以拍球、用腳挑球或者傳畀隊友）
* 手連續拍球兩次
* 同一個球員左手畀右手或者右手畀左手
* 手掌控球傳球
* 直接執起喺地下嘅球
#### 犯規（foul）
* 扯衫
* 肢體衝撞
* 雙手擒抱
* 剷球
* 用雙手將控球員攬住嘅球出力搶走
* 喺小禁區裡面觸碰守門員
追女仔

**追女仔**（；）係1981年上映嘅愛情喜劇港產片，由麥嘉執導，石天、張天愛、劉藍溪、曾志偉同鄭麗芳主演。

呢套戲喺1981年8月7號至26號上映嗰陣，總共收咗九百四十六萬幾港紙票房。

## 演員表
*石天 ... 羅白杜
*曾志偉 ... 高佬泉
*張天愛 ... 林小霞
*劉藍溪 ... 阿花
*劉詩康
*鄧寄塵
*羅浩楷
*鄭孟霞
*許瑩英
*莊文清
*黃藝兒
*黃百鳴
*鄧美美
*黃敏儀
*鄭麗芳 ... 白雪仙 
*韓國材
*洪金寶
*麥嘉
*陳秀珠
*林慧嫻
*王秀文
*黃造時
*文潔雲
*余慕蓮
*許炳森
*楊又祥
*杜少明
*曾楚霖
*梁碧玲
*梁寶儀
*梁潔華
*徐克
*馮峰
*魚頭雲
*方萍
*陳志輝
*方茹
*宗華

## 出面網頁
*
* Hong Kong Cinemagic網站上面《追女仔》嘅資料
*
瘋狂大老千

**瘋狂大老千**（英文名：***Crazy Crooks***）係1980年上映嘅愛情喜劇港產片，由麥嘉執導、監製及主演。

呢套戲喺1980年2月14號至27號上映嗰陣，總共收咗三百一十二萬幾港紙票房。

## 演員表
*石天
*麥嘉
*陳國權
*陳龍
*劉雅麗
*鄭英豪
*黃百鳴
*容惠雯
*杜少明
*張國華
*泰山
*趙志凌
*李壽祺
*許瑩英
*曾楚霖
*區樹湛
*何柏光
*李忠強
*曹濟
*龐焯林
*黃藝兒
*許淑嫻
*成運安
*麥國漢
*梁雄

## 主題曲
*《瘋狂大老千》
**作曲：黎小田
**填詞：盧國沾
**歌手：甄妮

## 出面網頁
*
* Hong Kong Cinemagic網站上面《瘋狂大老千》嘅資料
*
夏丏尊

**夏丏尊**（粵音「下免專」，），原名**夏鑄**，字**勉旃**（粵音「免煎」），號**悶庵**，浙江上虞松廈人。中國近代教育家、散文家、翻譯家。最出名嘅譯作係愛德蒙度·迪亞米治斯嘅《愛的教育》。

## 姓名
1912年中華民國建國之後，社會上面盛傳會有普選。由於夏鑄對政治無興趣，唔願意當選，於是將自己個名改成「丏尊」，以代替發音相似嘅「勉旃」。由於當時嘅選票係要人手寫名嘅，夏丏尊希望選民投票嘅時候會將「夏丏尊」寫錯做「夏丐尊」，令到選票作廢。雖然後來未真係搞到普選，但係夏鑄從此以後就叫咗「夏丏尊」。

## 參考
薩彿托雷費拉格慕

**薩彿托雷費拉格慕**（）係意大利嘅時裝設計師。同時****亦係一個時裝牌子，就咁叫**費拉格慕**，開玩笑咁叫**飛甩雞毛**。

費拉格慕係喺意大利南部拿玻里出世。1914年移咗民到美國加州。喺嗰度佢開設咗一間補鞋舖，又幫電影人設計皮鞋，所以電影界嘅人有唔少都識佢，好似瑪麗蓮夢露就係費拉格慕嘅支持者。

1927年費拉格慕返番到意大利，喺佛羅倫斯開設佢自己嘅專門店；1951年完成咗佢第一個時裝騷。九年之後，費拉格慕過身，由佢啲仔女接掌佢嘅生意，最後重將專門店由造鞋，擴展到連時裝、手袋、銀包、香水都賣。

類:時尚設計師
民主女神

**民主女神**係八九民運嘅標誌性藝術品之一，高大概10米，由中央美術學院雕塑系、北京電影學院、中央戲劇學院、中央音樂學院、中國音樂學院、中央工藝美術學院、北京舞蹈學院等八間院校共二十幾位學生用四日整成。
第三代iPad

**第三代 iPad**，正式產品名叫**The new iPad**，係蘋果公司設計開發同賣嘅平板電腦，喺2012年3月16號發售。佢配備咗iOS 5.1，可以睇書、期刊、電影、音樂、遊戲、網頁等。The New iPad解像度係上一代iPad 2嘅4倍，重有高清電視嘅解像度。The New iPad用咗Retina顯示器、A5X系統單晶片處理器、配備500萬像素嘅iSight相機、Siri等。The New iPad分別有黑色同白色嘅外型，貯存空間分別係16GB、32GB同64GB。

The new iPad淨係賣咗221日，即係到2012年10月23號，之後公佈iPad 4。

## 歷史
喺2012年3月16號，蘋果公司喺三藩市舉行發佈會宣佈第三代嘅iPad產品。對平版市場影響好大。喺iPad 2出咗無幾耐就開始愈嚟愈多嘅iPad 3傳聞，喺2012年2月28號，蘋果邀請媒體嚟喺2012年3月7號參加歐巴布威啦藝術中心蘋果嘅發佈會。媒體就估可能係推出新嘅蘋果產品。蘋果公司將今次嘅iPad3叫做The New iPad。

## 特色

The New iPad最大特點，就係用咗Retina顯示器，比前一部嘅iPad 2更清晰細緻，重有1080p高清芒，重比高清電視多一百萬像素。

The New iPad配備咗更強大嘅A5X系統單晶片處理器。

### 配件

iPad 2嘅配件大部份可以用喺The New iPad。其中之一係Smart Cover。Smart Cover保護iPad嘅屏幕表面。Smart Cover可以折疊，有五種顏色嘅Smart Cover。

## 硬件
The New iPad同iPod、iPhone一樣都喺個底有個掣觸摸。螢光幕有9.7吋咁大，約莫係iPhone屏幕嘅3倍，螢光幕係LED屏幕。蘋果話佢哋用咗橫向電場效應顯示技術。

The New iPad用嘅電池係電鋰聚合物電池，厚2.5mm。

The New iPad有前後兩個網絡攝影機：前面嘅除咗影相，重可以透過FaceTime同iPhone，iPod Touch同iMac視頻通話。

iPad配備咗嘅新處理器叫做A5X系統，A5X系統由蘋果設計，三星集團整。新嘅處理器來可以處理四核圖形，因此The New iPad比老一輩特別。

The New iPad嘅蜂窩網絡喺美國同其他一尐國家支持4G LTE，重包括A-GPS接收器，可以利用GPS軟件導航，知道用家喺邊。

但係新嘅iPad比iPad 2嘅尺寸多咗0.6毫米，亦都重過iPad 2，Wi-Fi版嘅重量係650克，4G版嘅重量係660克。

## 規格

## 賣

The New iPad喺2012年3月16號賣，而歐洲同其他地方2012年3月23號先至有，其他地方有日本、美國、法國、德國、澳洲、加拿大同瑞士。喺2012年4月27號去到新嘅九個國家：哥倫比亞、愛沙尼亞、印度、以色列、拉脫維亞、立陶宛、黑山、南非同泰國。
喺美國賣：

## 評價

The New iPad獲得唔少正面評價，讚譽高解像度嘅Retina顯示器同LTE支援。

但係之後有人批評，喺美國以外嘅市場，LTE頻率都出現問題。除咗美國以外嘅市，其他國家都係用800MHz、1.8GHz同2.6GHz嘅頻率，所以新款iPad將唔可以連接美國以外嘅LTE網絡。隨後澳洲消費者委員會（ACCC）告蘋果違反澳洲嘅消費者保護規定，澳洲消費者委員會話蘋果喺澳洲用iPad嘅Wi-Fi + 蜂窩網絡嚟誤導客戶。

喺2012年4月20號，蘋果公司話，演進式HSPA網絡，喺澳洲係4G，但係冇LTE 。一個月之後嘅2012年6月21號，蘋果公司俾人罰款225萬澳元，因為喺澳洲賣不實廣告。廣告話，蘋果嘅新iPad可以用4G LTE。但係，佢冇喺澳洲Telstra嘅 LTE移動數據網絡。蘋果公司除咗罰款之外重要畀30萬美元。

## iPad時間表

## 睇埋
*iPad
*蘋果公司

## 參攷
巴克利學校 (加州)

**巴克利學校**係美國一間1933年開嘅大學預科嘅全日制學校，由伊莎啤啦·巴克利開。學校喺洛杉磯沙文奧克斯。
詹士·費拉格慕

**詹士·費拉格慕**（**James Ferragamo**，）係意大利設計師修華托利·費拉格慕嘅第三代孫，宜家做緊費拉格慕公司嘅女裝設計總監。

## 參考


類:有錢人
大冒險家 (電影)

**大冒險家**（）係1995年上映嘅動作劇情港產片，由林嶺東執導，劉德華、關之琳、吳倩蓮、秦沛、吳毅將同姜大衛主演。

呢套戲喺1995年8月2號至30號上映嗰陣，總共收咗一千四百八十三萬幾港紙票房。

## 演員表
*劉德華 - 韋洛仁
*秦沛 - 雷龍（Ray Lui）
*吳倩蓮 - 雷雪莉（Crystal），阿雷嘅女
*關之琳 - Mona，阿雷嘅情婦
*姜大衛 - 常叔
*程東 - 布特上校
*何家駒 - 布波爾將軍
*吳毅將 - 阿狗，阿雷嘅保鏢
*黃錦江 - Military Officer
*黃柏文 - Officer Cheng
*高飛

## 主題曲
*《愛火燒不盡》
**作曲：徐嘉良
**填詞：劉德華
**歌手：劉德華

## 出面網頁
*
*Hong Kong Cinemagic網站上面《大冒險家》嘅資料
*
*LoveHKFilm.com網站上面《大冒險家》嘅資料
載旗航空公司

**載旗航空公司**源自英文「**flag carrier**」，狹義上係指一個由某個國家或地區政府指定，單獨或壟斷性代表嗰個國家或地區飛國際航班嘅航空公司。由於伊個航空公司嘅飛機上面，通常（但係唔一定）會塗上被代表國家或地區嘅國旗或區旗，所以叫做「載旗航空公司」。廣義上嘅載旗航空公司，可以指超過一間喺機身上面塗上國旗或區旗嘅航空公司。

有人會將「載旗航空公司」稱為「國家航空公司」，但係伊種叫法係唔正確嘅，因為有啲載旗航空公司已經唔係國營企業，而有啲國家就無嚴格意義上嘅「國家航空公司」。

## 參考
蓋世豪俠

《**蓋世豪俠**》（）係香港無綫電視拍攝製作嘅古裝武俠劇集，1989年拍同埋播，全劇共30集，監製劉家豪。

呢套劇開始咗周星馳嘅無厘頭文化。劇集裡面周星馳嘅口頭禪，好似「坐低飲杯茶，食個包」、「你講嘢呀？」同埋劇中嘅地方名「段古母辛府」（斷估冇辛苦）等成為咗當時香港人嘅口頭禪並流傳至今，做咗日常用語嘅一部分。
最佳拍檔之醉街拍檔

**最佳拍檔之醉街拍檔**（）係1997年上映嘅動作喜劇港產片，由錢嘉樂執導，譚詠麟、梁朝偉、鍾麗緹、朱潔儀同吳鎮宇主演。

呢套戲喺1997年6月21號至7月9號上映嗰陣，總共收咗一千零七十四萬幾港紙票房。

## 演員表
*譚詠麟 ... 浩式
*梁朝偉 ... 醉槍
*鍾麗緹 ... 萬玲
*朱潔儀 ... 利
*吳鎮宇 ... 雷雨揚
*瑪利亞
*林國斌
*周比利
*陳豪
*雷宇揚
*黃子華
*史美儀
*彭健新
*關寶慧
*陳龍
*咖喱      
*孟海
*李志傑
*黃百鳴
*錢小豪
*谷德昭
*錢嘉樂
*易天雄
*林迪安
*鄧超友
*梁榮忠
*黎強根
*林超榮
*王延明
*陳少儂
*倪星
*莫家堯
*吳家樂
*洪天明
*張學潤
*湯寶如
*谷軒昭
*麻姑
*朱祖權
*黃偉亮
*麥偉章
*張炳全

## 出面網頁
*
*Hong Kong Cinemagic網站上面《最佳拍檔之醉街拍檔》嘅資料
*
*LoveHKFilm.com網站上面《最佳拍檔之醉街拍檔》嘅資料
失敗

**失敗**即係唔符合理想或預期嘅目標，係成功嘅相反。失敗喺最壞嘅情況下，會導致人身傷害，影響全世界。
IPad配件

蘋果公司為iPad提供各種各樣嘅配件。

## Smart Cover

**Smart Cover**適用喺iPad 2、The new iPad、iPad 4同iPad mini。由蘋果公司嘅喬布斯亮相。Smart Cover利用磁力貼實iPad，一開就可以開到iPad。Smart Cover有三個折疊，折埋之後可以支撐iPad。有五種顏色嘅Smart Cover。

## 參攷
盲鰽

**尖吻鱸**（學名Lates calcarifer）又叫**盲鰽**，係輻鰭魚綱鱸形目尖嘴鱸科尖吻鱸屬嘅魚，分布印度西太平洋區，包括波斯灣、印度、斯里蘭卡、緬甸、印度尼西亞、日本、菲律賓、澳洲北部、臺灣、中國南海海域。

尖吻鱸身體長，頭尖，頭背側、眼睛上面有明顯凹槽。下頷突出。腹部灰白。
三個相愛的少年

**三個相愛的少年**（英文：***Oh! My Three Guys***）係1994年上映嘅同性戀喜劇港產片，由趙崇基執導，葛民輝、劉青雲、黃子華、吳倩蓮、陳加玲同植敬雯主演。

呢套戲喺1994年12月1號至1995年1月20號上映嗰陣，總共收咗九百四十五萬幾港紙票房。

## 演員表
*葛民輝 ... 九姑娘
*劉青雲
*黃子華
*吳倩蓮 ... 霍媚
*陳加玲
*植敬雯
*雷宇揚
*鄭敬基
*陳啟泰
*黃秋生
*文雋
*葉漢良
*古明華
*張學潤
*黃一飛
*黃華和
*張贊生 ... 何潤祥

## 出面網頁
*
* Hong Kong Cinemagic網站上面《三個相愛的少年》嘅資料
*
* LoveHKFilm.com網站上面《三個相愛的少年》嘅資料
芳草地藝術中心

**芳草地藝術中心**（Yerba Buena Center for the Arts，YBCA）係一個現代藝術中心，喺美國三藩市。由日本建築師槙文彥設計。

蘋果公司喺嗰度發佈iPad系列產品同iPhone 5。

## 攷


## 出面網頁

*官方網站
2013年廈門巴士起火

**2013年廈門巴士起火**事發喺2013年6月7號，喺廈門快速公交一號線，一架巴士發生爆炸並起火，造成至少47人死咗，34人受傷。中國方面調查事故發現架巴士行柴油但就留有汽油，認為係刑事案。

## 參攷
和諧

**和諧**可以指：
*互相配合、協調嘅意思。
*和諧式客機，一種高速客機。
*和諧式大廈，香港公共屋邨一種大廈設計。
*河蟹
抄襲

（）係指一個人攞第個人寫或者講過嘅諗法嚟用，仲要講到嗰個諗法好似係佢自己原創嘅噉。抄襲嘅定義其實邊度都唔同，冇統一標準。

一般嚟講，參考同運用第啲人嘅諗法係冇問題嘅，但响（例如）學術上，想喺自己寫嘅文入面用第啲人嘅諗法就要喺篇文入面註明返話「呢個諗法係由邊個邊個喺邊年邊年講過嘅」，有心唔做呢樣嘢就會俾人當係抄襲；喺現代嘅學術上，抄襲係相當嚴重嘅罪行，一個學者俾人捉到佢抄襲，閒閒哋會冇咗份工。抄襲通常亦都係冇道德嘅行為。

## 睇埋
*研究
*版權

## 參考資料
遊戲王系列角色一覽

**遊戲王系列角色**係高橋和希嘅作品《遊戲王》同改篇嘅動畫所登場嘅人物一覽。

## 主要人物
***[[武藤遊戲]]**（配音員：動畫第一作：緒方惠美，動畫第二作：風間俊介、香港：郭俊廷）
***城之內克也**（配音員：動畫第一作：森川智之，動畫第二作：高橋廣樹）
***獏良了**
***真崎杏子**（配音員：動畫第一作-嘉數由美，動畫第二作-齋藤真紀、香港：吳小藝）
***海馬瀨人**
***馬利克·伊修達爾**

## 重要配角
* **本田廣**
* **御伽龍兒**（配音員：日本-內藤玲）
* **川井靜香**
***野坂美穗**
***武藤雙六**

## 海馬集團

### 海馬家族
* **海馬瀨人**
* **海馬木馬**（瀨人親細佬）
* **海馬剛三郎**（瀨人同木馬契爺，乃亞老豆）
* **海馬乃亞**（剛三郎個仔，已死）
* **磯野**（海馬集團高層）

### 海馬五巨頭
* **大下孝之助**（配音員：齊藤信行→園岡新太郎）
* **大瀧修造**（配音員：大谷亮介）
* **大岡筑前**（配音員：鶴岡聰→八代進一）
* **太田總一郎**（配音員：杉野博臣）
* **大門小吾郎**（配音員：竹本英史→いずみ尚）
大白兔奶糖

**大白兔奶糖**係中國大陸出產嘅牛奶糖牌子，特色係每張包住糖嘅紙都食得，因為係用米整嘅（米紙）。

呢隻糖1943年開始響上海出產，最初係用類似米奇老鼠嘅老鼠做嘜頭，中華人民共和國成立後奶糖廠收歸國有，米奇老鼠當時被認為係崇洋媚外，所以就改用大白兔做嘜頭。
史蜜夫橙花軟糖

**史蜜夫橙花軟糖**係香港出產嘅橙味軟糖牌子，特色係每粒糖包住嘅紙都食得，因為係用米整嘅。

呢隻糖係香港九龍觀塘嘅史蜜夫糖果廠出產，響1980年代好流行，包裝紙上寫住「美味香甜鮮橙花軟糖」。
粒粒棉花糖

**粒粒棉花糖**（英文：**Marshmallow**）係隻用粟米糖漿整嘅糖，睇落好似一細團棉花咁，響公元前2000年嘅古埃及已經出現，當時用藥蜀葵整。依家已經唔用藥蜀葵，改用魚膠，除咗就咁食，亦都可以燒嚟食。

## 睇埋
*絲絲棉花糖
瑞士糖

**瑞士糖**（英文：**Sugus**）係隻生果味糖，響1931年開始響瑞士出產，依家由箭牌出產，響歐洲、中國大陸同香港都有得賣。
的嗒糖

**的嗒糖**（英文：**tic tac**）係隻硬糖，由意大利糖廠佛列羅響1969年開始出產，本來得薄荷味，依家有廿幾隻味。
三級會議

**三級會議**係指由三個唔同等級去開嘅會議：教會、貴族同平民。教會同貴族希望一個等級一票，但平民就想用一人一票嘅辦法，覺得如果按階級來對佢哋唔公平；但從人數方面睇嘅話，平民係有優勢。最後，三級會議開唔成。

## 目的
三級會議係為咗解決當時嘅經濟問題，條件係教會同貴族都要交稅。
開羅宣言

**開羅宣言**係中國、英國、美國三國領袖1943年喺埃及開羅舉行開羅會議，之後對大日本發一份宣言應將中國東北、台灣、澎湖歸還畀中華民國同歸還所佔領嘅島嶼，史稱「開羅宣言」。
前323年

## 大件事
亞歷山大大帝返希臘途中死喺巴比倫。

## 響呢年出世嘅人
*亞歷山大四世，馬其頓國王，亞歷山大大帝個仔

## 響呢年死嘅人
*亞歷山大大帝，馬其頓國王

## 節慶、風俗習慣
絲絲棉花糖

**絲絲棉花糖**（英文：**cotton candy**或者**candyfloss**）係隻美國發明嘅糖，用一碌棍仔捲起一大團糖絲，睇落好似一大團棉花咁。

## 睇埋
*龍鬚糖
*粒粒棉花糖
棉花糖

**棉花糖**有兩隻：
*絲絲棉花糖，英文叫Cotton candy，一大團糖絲
*粒粒棉花糖，英文叫Marshmallow，細細粒
美國簽證

喺2012年，**美國簽證**（英文：**United States visas**）已經發咗畀890萬訪問美國外國公民，同48萬名移民。除非係
37個免簽證計劃國家嘅公民，去美國旅遊或者公幹，就要攞美國簽證。

墨西哥公民要攞美國簽證，又有唔同嘅要求。

美國簽證主要有兩個類別：
***非移民簽證**：旅遊、商務、工作或學習。
***移民簽證**：移民到美國嘅人（美國永久居民卡，又叫綠卡）。

## 參攷

## 出面網頁
* United States Visas
* U.S. Immigration Statistics
* Visa Reciprocity and Country Documents Finder of the United States
* US Citizenship and Immigration Service
魏延

**魏延**（；?），字，荊州義陽郡（今中國河南桐柏縣）人，係三國時期蜀漢中後期重要將領，後尾被楊儀誣衊叛變，俾馬岱殺死。

## 生平
魏延打仗英勇有勇略、叻培養士兵、多次立功、得到劉備信任。佢為人高傲自大，令佢冇人緣，個個都避開佢，同劉琰、楊儀有多次衝突，又好大野心，一直想爭取表現；佢曾經向諸葛亮提出突u長安之子午谷之計，但冇被採納，經常話諸葛亮用兵細膽。

## 出面網頁

## 過身

魏延之後放走咗費禎，但係佢即刻就後悔，馬上追上去，結果都係趕唔切追到費禎。 跟住佢派下屬去搵楊儀班人，點知震驚發現所有部隊都跟緊諸葛亮臨終命令準備撤軍。魏延想繼續打落去（就算諸葛亮死咗），所以一聽到撤軍消息就嬲到爆炸。 佢打算阻止蜀軍撤退，於是帶兵向南行——搶先趕過楊儀指揮嘅主力部隊——仲摧毀返蜀國嘅栈道，截斷咗退路。

魏延同楊儀各自寫奏章送去蜀漢朝廷，互相指控對方謀反，兩份奏章同一日送到成都。後主劉山問董允同蔣琬點睇，兩個大臣都撐楊儀，覺得魏延嘅行為好可疑。同一時間，楊儀命令部下斬樹重修栈道，部隊日夜趕路追魏延。魏延先到咗南谷口，命令士兵攻打楊儀。楊儀派王平去頂住魏延。王平衝出嚟對住魏延大聲喝：

 "丞相啱啱歸天，尸骨未寒，你班友仔竟然夠膽搞啲咁嘅嘢！"

魏延嘅人知道佢哋嘅指揮官有錯，所以佢哋逃走。 

魏延淨返個仔同幾個隨從，一齊逃向漢中郡。楊儀即刻派馬岱帶兵追殺。馬岱斬咗魏延，拎住佢個頭返去，掟咗喺楊儀面前。楊儀用隻腳踭噉踩住魏延個頭，咬牙切齒話：

"你呢個死仆街！而家仲敢唔敢作奸犯科？！"

魏延嘅家屬同近親亦都被處決。 魏延死之前，江萬已經帶領成都嘅皇家護衛去處理魏延似乎係叛亂嘅事件。佢哋行咗大約*[[里|十里]]*（大約三里）嗰陣，佢哋收到魏延死嘅消息；之後佢哋轉身返咗去成都。

## 過身

魏延之後放走咗費禎，但係佢即刻就後悔，馬上追上去，結果都係趕唔切追到費禎。 跟住佢派下屬去搵楊儀班人，點知震驚發現所有部隊都跟緊諸葛亮臨終命令準備撤軍。魏延想繼續打落去（就算諸葛亮死咗），所以一聽到撤軍消息就嬲到爆炸。 佢打算阻止蜀軍撤退，於是帶兵向南行——搶先趕過楊儀指揮嘅主力部隊——仲摧毀返蜀國嘅栈道，截斷咗退路。

魏延同楊儀各自寫奏章送去蜀漢朝廷，互相指控對方謀反，兩份奏章同一日送到成都。後主劉山問董允同蔣琬點睇，兩個大臣都撐楊儀，覺得魏延嘅行為好可疑。同一時間，楊儀命令部下斬樹重修栈道，部隊日夜趕路追魏延。魏延先到咗南谷口，命令士兵攻打楊儀。楊儀派王平去頂住魏延。王平衝出嚟對住魏延大聲喝：

 "丞相啱啱歸天，尸骨未寒，你班友仔竟然夠膽搞啲咁嘅嘢！"

魏延嘅人知道佢哋嘅指揮官有錯，所以佢哋逃走。

魏延淨返個仔同幾個隨從，一齊逃向漢中郡。楊儀即刻派馬岱帶兵追殺。馬岱斬咗魏延，拎住佢個頭返去，掟咗喺楊儀面前。楊儀用隻腳踭噉踩住魏延個頭，咬牙切齒話：

"你呢個死仆街！而家仲敢唔敢作奸犯科？！"

魏延嘅家屬同近親亦都被處決。 魏延死之前，江萬已經帶領成都嘅皇家護衛去處理魏延似乎係叛亂嘅事件。佢哋行咗大約*[[里|十里]]*（大約三里）嗰陣，佢哋收到魏延死嘅消息；之後佢哋轉身返咗去成都。
徐晃

**徐晃**（，），字，係三國時期魏將領，多次建功。河東楊縣（今山西洪洞縣東南）人。曹丕稱帝之後，徐晃升做右將軍，227年病死。
霧月政變

**霧月政變**係結束法國大革命嘅一場政變，由西哀士同拿破崙、富歇同塔列朗策畫。西哀士同拿破崙結盟，一齊策畫政變，喺共和8年嘅霧月18∼19日（1799年11月9∼10日）推動政變，迫督政辭職，解散立法議會成員，組成執政府。

政變後由西哀士、拿破崙、杜科（Pierre-Roger Ducos）做臨時執政，西哀士重整咗個新憲法，但係畀拿破崙整爛。
萊茵邦聯

**萊茵邦聯**（德文：Rheinbund；法文：Confédération du Rhin），又叫**萊茵聯盟**，係法蘭西第一帝國嘅附屬國，1806至1813年間喺德意志地區嘅政治實體。

佢係俄國亞歷山大一世同埋奧地利法蘭茲一世喺奧斯特里茨戰役戰敗後由拿破崙所建立嘅。最初成員有16個前神聖羅馬帝國嘅邦國，後來再多19個邦國加入，聯邦嘅邦國合共統治超過一千五百萬人，對法國喺東線有策略性嘅優勢。

1813年拿破崙打輸咗萊比錫戰役之後，萊茵邦聯解體。其後佢俾德意志邦聯取代。
扒龍舟

**扒龍舟**，係中國大陸、香港、台灣、越南、日本同沖繩端午節嘅習俗之一，亦係一尐東亞地區嘅地方民俗活動，而家扒龍舟係水上運動，世界各地都有搞。

佢除咗係中華人民共和國全國運動會嘅項目之一，重喺廣州主辦嘅2010年亞洲運動會，首次成為亞運會正式比賽項目。

喺杭州主辦嘅2022年亞洲運動會，扒龍舟再次加入亞運會項目大家庭。

## 以扒龍舟做題材嘅影視作品
*逆流大叔

## 出面網頁

*國際龍舟網站
*赤柱國際龍舟賽(香港)網站
*臺北端午嘉年華
天羅地網

**天羅地網**（）係1988年上映嘅動作警匪劇情港產片，由黃志強執導，徐克監製，梁家輝、鄭少秋、李子雄、鄭浩南、胡大為、徐錦江、吳家麗同李美鳳主演。

呢套戲喺1988年10月22號至11月7號上映嗰陣，總共收咗四百八十二萬幾港紙票房。

## 演員表
*梁家輝
*鄭少秋
*李子雄
*吳家麗
*鄭浩南
*李美鳳
*胡大為
*金揚樺
*徐錦江
*何靈靈
*元彬
*黃錦江
*徐寶麟
*曹敬文
*黃雄
*譚天
*朱斗
*金彪
*吳育樞
*趙國基
*夏占士
*劉晃世
*羅錦輝
*聶宏風
*伍國健
*成福安
*雷道祥
*蔡敏洪
*龍英
*何永祥
*江浪
*田啟文
*楊昇
*林鐵成
*何子滿
*張贊生
*許思敏
*James M. Crockett

## 出面網頁
*
*Hong Kong Cinemagic網站上面《天羅地網》嘅資料
*
*LoveHKFilm.com網站上面《天羅地網》嘅資料
投杯球

**投杯球**（**Beer Pong**）係一個由美國人發明嘅枱上遊戲。依家唔但只飮酒嘅時候玩嘅遊戲，已經成為一個運動、重有世界大賽。

一般情況下，遊戲有四個人分兩隊玩。一般用10隻膠杯，放成三角形放喺枱上兩側。每杯大概倒四分之一杯嘅水。俾波掟入嘅杯必須移離陣地，放喺左右兩側，當剩低嘅杯達到一定數量，就需要重新排列成三角形（Rerack）。

其中一方最後嘅杯俾波掟入，呢隊可享有一次扳平機會，不失任何一球入晒所有嘅杯就打成平手（Rebuttal）。若果被扳平就要進行延長賽。

## 世界現狀
投杯球由一個枱上遊戲演變成一項競賽運動，喺世界各地備受歡迎，而且冇年齡同埋性別限制，體力上亦冇太大要求，細路到老人家都可以參加。

投杯球存有無數嘅地方規則，每個地方嘅玩法同用具都唔同。

2006年BPONG.com舉行WSOBP（投杯球世界大賽）將無數地方規則同埋用具統一，並加入競賽要素，投杯球成為一項刺激運動，喺世界各地流行。
WSOBP每年1月喺美國拉斯維加斯舉行，來自世界各地嘅選手爭奪高額獎金，係一個高水平嘅比賽。BPONG.com喺2013年7月舉辦投杯球世界大師賽，獎金達10萬美元。
 
墨西哥、加拿大、奧地利、荷蘭、意大利、日本亦有派選手參加世界大賽。香港由2012年開始有球手參加世界大賽。目前香港人最高排名係Kenneth Tso喺2013年 WSOBP VIII排96位。

### 香港現狀
2012年香港投杯球總會成立，目標係喺香港推廣同埋發展投杯球運動，令香港廣大市民認識投杯球運動。希望從活動參賽者之中發掘出有潛力嘅球手作為香港區嘅代表，並同世界各地隊伍作友誼賽同埋交流心得，增進香港球手嘅技術，令香港喺世界賽嘅排名得以提升。

2013年7月舉行投杯球世界大師賽，香港投杯球總會派出兩位球手參賽。打進決賽曰、但第一出局。最終排名128位。

2013年12月香港投杯球總會舉行WSOBP世界大賽外圍賽及香港錦標賽，Kenneth Tso & Daniel Chan勝出成為第一屆冠香港冠軍。

2014年1月舉行WSOBP IX（投杯球世界大賽）香港球手Kenneth Tso & Kenny Wilson參賽，打進決賽曰、最終排名55位。

## 投杯球賽例

### WSOBP官方賽例
比賽用具
比賽枱 8ft x 2ft x 27.5ft
比賽杯 16 oz. 闊: 3-5/8 inch 高: 4-5/8 inch 底闊: 2-1/4inch
比賽球 40mm 3星級, Seamless.

-基本規則-

雙人賽每隊各２名隊員每人投球１次，單人時投球２次

每邊放10個杯：杯子互相緊貼放在Rack上，擺放成一個指向前方的三角形。 所有遊戲杯子只用清水裝1/3。加1個洗浄用杯裝滿水

投球方法自由，直球，拱高球，彈枱球，全可以。 投球時觸碰或超越枱為犯規。選手可以把身傾斜在枱上 但不能靠任何身外工具（包括枱或隊友等）作支撐或其他用途

正當防衛：被投出的球，須先和桌上的杯或Rack接觸後，才能用手截停。

當一隊進行投球時，非觸碰性質的騷擾是允許， 但選手身體的任何一部分都不能跨越比賽枱的空間。選手不能煽動手，帽子， 其它物件或用其它方法來改變比賽範圍周圍的氣流而影響比賽。

犯規時會被罰１個杯。選手不能對人作出任何威脅性的言行，該隊會被馬上停賽。 如作出一些帶種族歧視性或帶有過於性別歧視的言行，該選手將會立即被退場。 暴力行為會被列入永久性的黑名單。比賽時間，遲到或缺席被視爲不戰而敗。

-比賽進行過程-

1.首輪開球(First toss)：靠擲硬幣的形式或透過雙方定下的協議來決定首輪開球。
2.首輪開球隊伍，先投１球。然後每隊各２名隊員每人投球１次（計２球）。之後遊戲便以每回合投２球的形式繼續。
3.當一隊在同一回合把兩球都成功投進對方得杯子裏，則可得到多一次投球機會（RollBack）雙人賽時、任何一位都可以投第三球、無需順序投球。
4.被投中的杯子要放在桌兩旁，不可放在阻擋投球位置。如投球接觸桌上的杯或Rack或球員，而進入杯子作為有效。

5.杯子剩下 6， 3或 1隻的時候，須要重組杯形成一個指向前方的三角形。 　　最後方的一排杯子須離桌邊1 inch內。在杯子重組完成後，遊戲繼續。

6.最後的杯被投進時，有以下兩種情況：

一　Ａ隊掃空杯子時，Ｂ隊所剩的杯子有兩隻或以上。

在這種情況，被掃空杯子的Ｂ隊可以有扳平機會，Ｂ隊一球不失地把對方的杯掃空即和局進行加時，一球誤投即落敗，比賽便結束(雙人賽時輪流投球)

二　Ａ隊掃空杯子時，Ｂ隊所剩的杯子只剩一隻。
例１　雙方只剩一隻杯子
Ａ隊第一球成功　》　Ｂ隊只有一次投球機會
Ａ隊第一球失敗，第二球成功　》　Ｂ隊有兩次投球機會

例２　Ａ隊只剩一隻杯子，Ｂ隊剩三隻杯子
Ｂ隊３連續投中，Ａ隊都只有兩次投球機會

不失任何一球把餘下全杯投進便成平手(Redemption )， 需要進行３杯對３杯延長賽到分出勝負為止。

### 香港投杯球總會特別賽例
比賽時間10分鐘，時間到空杯多為勝。
但空杯少方有最後投球權，最後比賽結束。
最後投球時可有ROLLBACK，可以返敗為勝。
比賽時間內雙方全杯被投入打和，依照End-Game規則進行３杯對３杯延長賽。
10分鐘時間到打和，１０杯對１０杯延長賽，每隊有１次投球（１２碼突然死亡方式，並非先入為勝）。

## 出面網頁
* BPONG.COM（投杯球世界大賽嘅主辦單位） 
* 香港投杯球總會 Hong Kong Beer Pong Association
* 香港球手 Kenneth Tso 所屬東京投杯球倶楽部
鉗夾

**鉗夾**係用嚟拑嘢嘅架生，好多唔同嘅鉗都有特定用途。鉗又係最常用嘅煮食架生，例如燒烤時，鉗可以郁，轉同拎嘢食。

## 睇埋
*鉗
天慈路

**天慈路**（英文：**Tin Tsz Road**）係香港新界西天水圍東面一條繞道，連接天水圍東南同北部。呢條路同濕地公園路、朗天路同天祥路路口起咗行車天橋，而行車天橋更連接元朗公路同流浮山，令流浮山嘅車唔需要經元朗市區而直通落馬洲、大欖隧道同上水市區。

## 歷史
呢條路起嗰時叫**P2路**，屬於主要幹路，但通車同埋道路命名日期考證唔到，而連接天祥路嘅行車天橋就響1999年開始動工、2001年啟用。

## 參考
天耀路

**天耀路**（英文：**Tin Yiu Road**）係香港新界西天水圍南面一條主要路，南面係天水圍站、屏廈路同天福路路口，北面係天湖路，佢東面係天耀邨，全長約0.53公里，大概1991年通車，同年12月13號畀名，係天水圍新市鎮其中一條早期道路。

## 參考
低地德文維基百科

**低地德文維基百科**係維基百科協作計劃嘅低地德文版，由非牟利組織──維基媒體基金會維持負責。家下係各語言嘅維基百科計劃中，規模排名響一百名以內（跟文章數量計），有超過兩萬篇文。

## 連出去
* 低地德文維基百科
王亞平

**王亞平**（）係中華人民共和國女太空人（航天員），漢族，山東省煙台市人，中國共產黨黨員，學士學位畢業。

佢喺1997年8月入伍，2000年5月入黨，中國人民解放軍航天員大隊四級航天員，少校軍銜。做過空軍某飛行大隊副大隊長，安全飛行1600小時，空軍二級飛行員。2010年5月，成為中國第二批航天員。三年航天員訓練，完成基礎理論、航天環境適應性、專業技術8大類幾十個科目訓練任務，優異成績通過航天員專業技術綜合考核。2013年4月，入選天宮一號同神舟十號載人飛行任務飛行乘組員，同年6月升空。

## 出面網頁
義膽雄心

**義膽雄心**（英文名：***Gangland Odyssey***）係1990年上映嘅動作警匪港產片，由陳惠敏執導，劉德華、萬梓良、陳惠敏、姚煒同簡慧珍主演。

呢套戲喺1990年9月13號至26號上映嗰陣，總共收咗七百三十八萬幾港紙票房。

## 演員表
*劉德華
*萬梓良
*姚煒
*簡慧珍
*陳惠敏
*鄧光榮
*吳孟達
*Roger Ball
*邵音音
*方野
*成奎安
*劉玉基
*承恩
*林崇正
*程鋼
*伍石郎
*吳鍾文
*金偉光
*黃冠高
*Ricky Kwong
*鹿村泰祥
*孫國明
*夏占士
*朱斗
*徐寶華
*周潤堅
*王志強
*洪志成
*許思敏
*占占士
*馮萬光
*黃偉亮
*李發源
*賴勝光

## 主題曲
*《别了江湖》作曲／填詞：黃霑歌手：劉德華

## 出面網頁
*
*Hong Kong Cinemagic網站上面《義膽雄心》嘅資料
*
加里西亞文維基百科

**加里西亞文維基百科**係維基百科協作計劃嘅加里西亞文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過十萬篇文。

## 連出去
* 加里西亞文維基百科
都柏林法院合署

**都柏林法院合署**（，意思係「四個法院」）係愛爾蘭首都都柏林嘅一座地標，位於麗妃河畔嘅旅館碼頭區。「四個法院」指嘅係愛爾蘭最高法院、愛爾蘭高等法院、都柏林巡迴法院同埋中央刑事法院。雖然中央刑事法院已經喺2010年搬咗去都柏林刑事法庭合署，但係愛爾蘭人依然叫法院合署做「四個法院」。
舊蘭斯敦路球場

**舊蘭斯敦路球場**（）係愛爾蘭首都都柏林嘅一座已經拆咗嘅多用途球場，由全愛爾蘭橄欖球隊擁有，並且同愛爾蘭國家男子足球隊一齊用做主場，此外亦都舉辦過演唱會。座球場喺2007年拆咗，後來喺原址上面起咗新蘭斯敦路球場。

「蘭斯敦路球場」伊個名，來自球場旁邊嘅蘭斯敦路。
希渣博士公園球場

**希渣博士公園球場**（、）係愛爾蘭聖哥曼森林郡聖哥曼森林市（Ros Comáin, Co. Ros Comáin）嘅一座蓋爾運動球場，以喺聖哥曼森林郡出世嘅愛爾蘭第一任總統道格拉斯·希渣來命名，1969年落成，1971年開幕，之後成為聖哥曼森林郡蓋爾式足球隊嘅主場。
蘇杏璇

**蘇杏璇**（，）係香港甘草演員，前無綫電視女藝員，2012年香港電影金像獎最佳女配角，因糖尿病病逝，享年62歲。

## 參考

## 出面網頁
* 
* 

類:祖籍惠州
馬黎珈而

**黎姿**（，）係香港女演員同埋女歌手，綽號「**愛美神**」，係無綫電視旗下經理人合約女藝員。

黎姿喺14歲入娛樂圈，1990年代成為歌影視三棲藝人。主演過《倚天屠龍記》、《金枝慾孽》、《火舞黃沙》、《通天幹探》同《珠光寶氣》等多套人氣劇集，奠定其視壇地位。2008年宣布全面退出娛樂圈，同年嫁畀商人馬廷強。

## 攞過嘅獎
*1993年 國際唱片業協會「金唱片銷售獎」（《如果真的戀愛》）
*1994年 香港電台第十六屆十大中文金曲頒獎音樂會「最有前途新人」（女歌手銀獎）
*1994年 無綫電視1993年度十大勁歌金曲頒獎典禮「最受歡迎新人」（女歌星銅獎）
*2004年 無綫電視 ﹣萬千星輝賀台慶「本年度我最喜愛的女主角」（侯佳‧玉瑩《金枝慾孽》）
*2004年 無綫電視 ﹣萬千星輝賀台慶「本年度我最喜愛的電視角色」（侯佳‧玉瑩《金枝慾孽》）
*2004年 新城電台 ﹣「黑」演繹大獎
*2004年 新城電台 ﹣勁爆合唱歌曲（《金枝慾孽》《砒霜》）
*2005年  ﹣最強人氣大獎（最強人氣封頭躉）
*2005年  ﹣最強人氣大獎（最強人氣天后）
*2005年  ﹣最強人氣大獎（最強人氣王上王）
*2005年  ﹣最強人氣大獎（最強人氣古裝王）
*2005年 2004年度壹電視大獎 ﹣十大電視藝人獎（第六名）
*2005年 2004年度壹電視大獎 ﹣奇華餅家 ﹣最優異演員大獎
*2005年 Next Magazine Sponsorship Award - Best Style Actress
*2005年 香港時裝設計師協會 ﹣第十九屆十大傑出衣著人士
*2005年 Watson's Annual Health & Beauty Awards - Artiste with Perfect Skin
*2005年 新城電台 ﹣「十大勁爆電視演員」

## 攷

## 出面網頁

* 
* 
* 
*
大溪地足球代表隊

**大溪地足球代表隊**係法屬波利尼西亞嘅足球代表隊，由大溪地足球總會管轄，1990年加入大洋洲足球協會同埋國際足球協會。

大溪地足球代表隊喺1952年9月21號踢第一場國際比賽，主場和紐西蘭2-2。而最大勝仗係喺1971年9月2號贏曲克群島30-0。

大溪地足球代表隊喺大洋洲國家盃首三屆賽事（1973年、1980年同埋1996年）都攞到亞軍，2012年嗰屆重贏埋冠軍，從而首次攞到之後嗰年洲際國家盃嘅參賽權。

## 出面網頁
* 
*
聲能

**聲能**係一種發聲能量形式。聲能係一種機械波，所以需要一個媒介。
聲能嘅勢能同動能嘅總和係：


W = W_\mathrm{potential} + W_\mathrm{kinetic} = \int_V \frac{p^2}{2 \rho_0 c^2} dV + \int_V \frac{\rho v^2}{2} dV


* V – 音量
* p – 聲壓
* v – 粒子速度
* \rho_0 – 
* \rho – 
* c – 

分類:能量
海德公園

**海德公園**（）係英國倫敦最大嘅皇家公園，位於倫敦中心嘅西敏寺地區，面積1.4平方公里，係倫敦最大嘅皇家庭園，同時亦係一級登錄公園。呢個公園畀九曲湖同長湖（英語：The Long Water）分為兩部分。好多人以為佢隔籬嘅肯辛頓花園係海德公園一部分，嚴格嚟講佢哋係兩個公園。由肯辛頓宮嘅入口開始，穿過肯辛頓花園同海德公園，由海德公園角嚟到綠園，途經白金漢宮，到達聖詹姆斯公園，四座御苑連成一片。另外，呢度亦係2012年夏季奧林匹克運動會嘅比賽場地之一。

## 交通

海德公園同毗鄰嘅肯辛頓花園附近一共有5個地鐵站。由南至東按順時針順序分別為：
* 海德公園角站（皮卡迪利線）
* 騎士橋站（皮卡迪利線）
* 女王道站（中央線）
* Lancaster Gate站（中央線）
* Marble Arch站（中央線）

環線同區域線嘅貝斯沃特站臨近公園西北面嘅女王道站。另一個環線同區域線嘅地鐵站High Street Kensington tube station亦近肯辛頓花園西南面嘅肯辛頓宮。貝克盧線、環線、區域線、漢默史密斯及城市線嘅帕丁頓站就同Lancaster Gate站距離較近，行一小段距離就可以到達海德公園。

海德公園周邊環繞住一啲主要幹道。公園徑屬於一部分，喺倫敦交通擠塞稅區域邊緣。穿越倫敦西部嘅經過公園東南角，前往米爾頓凱恩斯同英格蘭中部地區嘅就經過Marble Arch西北面。

行動不便嘅遊客可以喺三角形停車場免費搭觀光車遊覽公園，服務由自由駕駛（）提供。

由出發，沿海德公園北部邊緣延伸，係一條由倫敦交通局負責管理嘅單車徑。3號自行車超級高速公路去倫敦城同西敏方向途經海德公園角。呢條單車徑喺2018年9月開放，獨立設置路牌，同其他道路交通隔開。

## 參考

## 出面網頁
*
湖廣填四川

係發生喺中國明清兩代嘅兩次大規模四川之外嘅人（主要係湖南同湖北嘅居民，即係湖廣人）移居四川地區（包括四川同重慶）嘅移民潮，分爲明初、清初兩次，移民人口達百萬人以上。

呢場移民潮唔浄止湖廣人參與，亦有廣東嘅客家人去填四川。移民影響最主要嘅地方係四川盆地東部，包括重慶、達州、涪陵、萬縣。除咗而家湖南、湖北、廣東外，江西、福建、廣西等十幾個省都有移民去四川。

## 史
### 天府之國嘅優越
四川地區偏居於西南地區，因為地理上西有青藏高原、南為雲貴高原、北有秦嶺、東有大巴山，係外界唔易侵擾嘅盆地地帶，宋之前係遠離戰亂嘅世外桃源。春秋時係古蜀國領地。公元前316年，秦國滅蜀後，落令「移秦民萬家實之」，之後不斷有中原移民到四川。由於水土豐饒，災少，好快就開發成「天府之國」，而地形閉塞、山川險固，使四川冇乜大戰，所以人煙稠密，經濟繁榮不下江南（唐時益州即而家成都係同江南嘅揚州號稱揚一益二，分別係東南同西南兩大都會）。而安史之亂爆發後，長安危機，唐玄宗都係走去富庶安定嘅四川避難。

### 湖廣省嘅形成同第一次湖廣填四川
然而到南宋末年，蒙元軍隊一路南下，喺四川地區激烈拉鋸戰，令四川人口銳減、農田荒廢。

元代第一次喺中國設省，當時嘅省係好大嘅，湖廣省就包咗今日湖北、湖南、廣西、海南大部，外加廣東、貴州小部，幾十年後蒙元滅亡，朱元璋統一中國後改革區劃，湖廣省嘅名沿用，範圍縮到今日湖北、湖南。

為咗恢復四川，朱元璋鼓勵移民四川，因為湖廣省喺四川隔籬，移民自然係最多，呢個就係第一次湖廣填四川。

### 屠蜀同第二次湖廣填四川
所謂「屠蜀」，就係明末清初時四川地區持續戰亂，難得安定。

首先喺明末，天災多而朝廷又連年發兵徵稅，百姓艱難，於是各地起義。1644年，陝西人張獻忠作爲叛亂軍首領帶軍入四川，喺成都做本營立大西政權，自此明軍、清軍、大西軍三軍喺四川起爭奪戰，期間大屠殺不斷，令四川人口再次劇降。明後半期四川至少300萬人，到清初期時，跌到數萬人，一啲州縣甚至得返十幾戶人家。1673年，清初將軍吳三桂發動三藩之亂，四川未來得切恢復又陷入戰亂。

為咗重振天府之國，康熙平亂後頒佈《招民填川詔》，號召外省人移民四川，出啲嚟墾荒嘅農戶可免頭幾年稅賦等優惠政策。用咗一個世紀嘅時間，大約有600萬人入川，其中湖北、湖南就有300萬。

## 移民路線
分為水陸二路。

水路係溯長江而上，經三峽入四川盆地，行水路嘅人大多來自湖北同江西。

陸路係行舊時四川同貴州、湖北嘅山路入川，行路去嘅人大多係湖南同貴州人，部份係來自廣東福建嘅客家人。

## 影響
### 麻城認同
雖然移民來自湖廣咁大笪地，不過三百年過去，好多四川人講自己嘅鄉下，都話祖先係來自湖北麻城縣孝感鄉（唔同於今日孝感市）。好自然，麻城故里只係個民系認同標誌，就似珠璣巷對廣府人嘅意義噉，因為一個咁細嘅地方，就算搬晒成個鄉，都冇可能填得到四川。

有學者話類似於山西洪洞大槐樹移民，啲移民先係集中喺麻城再統一出發移居四川，於是後人以為麻城係鄉下；都有人話喺呢場移民潮中，麻城來嘅人係最早批移民，勢大資深，後來人為咗尋求蔭庇都冒充係麻城人。無論點，麻城已經成為四川人關於鄉下嘅記憶標誌。

### 湖廣會館
移民越來越多，為咗聯絡鄉里，有個照應，四川就興起咗湖廣會館。會館係明清時外鄉人設喺城鎮中供同鄉住宿、聚會嘅場所，按地域分，一般由同鄉移民、商旅創辦，供奉鄉下嘅神主、賢人。書生趕考或生意佬出外地做買賣，大都首選本鄉嘅會館來投宿。

### 形成近現代巴蜀文化
今日大約85%嘅四川人係移民後裔，佔多數係湖廣行省爲本籍嘅人口。歷史上四川地區居民講巴蜀語，由於人口銳減，外來移民衝擊，令巴蜀語式微、滅絕、同移民嘅湖廣話融合形成今日嘅四川話，屬於西南官話嘅一種。

### 江西填湖廣
由於湖廣地區移咗太多人過去，呢場大規模移居影響到湖南、湖北本身嘅人口結構，結果湖廣空虛，引發咗事件江西填湖廣（亦有講法話湖廣行省喺元末明初經歷過大屠殺，送來嘅移民多數來自江西省，所以出現同樣嘅狀況）。

## 註

## 參考


## 出面網頁
*秦漢時的蜀地移民：將六國富豪大戶遷往蜀地
*蜀史紀要 13，古蜀史上的八次大移民
*「不正宗」的四川人：2300年的移民史
*『揚一益二』的由來
*康熙三十三年《招民填川詔》原文
*
菲臘楊哈斯賓

**菲臘楊哈斯賓**（**Philip James Placer Younghusband**，）係菲律賓足球員，司職前鋒。

## 攷

## 出面網頁

* 
*
海洋水手號

**海洋水手號**係皇家加勒比郵輪公司旗下一艘郵輪，2003年11月下水，長1020英呎，闊157.5英呎，排水量13.8萬噸，係家下行走於亞洲最大隻嘅郵輪之一。2013年6月，海洋水手號成為首艘泊喺啟德郵輪碼頭嘅郵輪。

## 出面網頁
* 
*
唐書琛

**唐書琛**（英文名：**Susan Tang Shuchen**）係香港女填詞人，係香港女導演唐書璇堂妹，中華民國滇系軍閥唐繼堯孫女。著名作品香港電影《西遊記大結局之仙履奇緣》插曲《一生所愛》。

## 經歷
*美國某大學畢業，返香港嚮堂哥唐書琨服裝布料設計部做嘢
*1983年開始填詞，作品主要由老公盧冠廷作曲同主唱。作品似散文、圍繞貞忠情感。

## 廣東歌作品
** 《陪着你走》
** 《再遇》
** 《夜風裡》
** 《時間變變變》
** 《但願人長久》
** 《風原是這裡清》
** 《願》
** 《地老天荒》
** 《一生所愛》西遊記大結局之仙履奇緣

## 出面網頁
* 唐書琛填詞：《一生所愛》
* 唐書琛填詞作品表列
大溪地女子足球代表隊

**大溪地女子足球代表隊**係法屬波利尼西亞嘅女子足球代表隊，屬於大洋洲足球協會，喺2003年成立。

## [[FIFA女子世界盃|世界盃]]成績
*1991年—唔參與
*1995年—唔參與
*1999—唔參與
*2003年—唔參與
*2007年—唔參與
*2011年—排位賽淘汰

## 睇埋
*大溪地足球代表隊

## 出面網頁
*
實蠅科

**實蠅科**（Tephritidae）係昆蟲綱雙翅目嘅一科。成蟲一般體型唔大，通常有黃、橙、褐、黑等色組成嘅斑紋，部分物種嘅前翅上有尐網狀斑紋。實蠅頭大，觸角短。幼蟲似蛆，食柑橘、蘋果、葡萄、番茄、辣椒等果實，食到粒果實跌落地，幼蟲就會落嚟變成蛹。係農業害蟲之一。部分種類成蟲以近似黃蜂嘅擬態躲避天敵嘅捕食。全世界已知實蠅有4000幾種，中國已知嘅有400種。
巴黎二十區

**巴黎二十區**係法國巴黎嘅20個區之一，喺塞納河右岸，面積有5.98km²。佢有世界主義嘅梅尼蒙當（Ménilmontant）同美麗都（Belleville）區，自19世紀中，二十區有好多人移民過嚟。今日，美麗都有巴黎第二大嘅唐人街。

二十區以拉雪茲神父公墓而聞名於世，公墓埋葬咗蕭邦同羅西尼等嘅作曲家，王爾德同普魯斯特等嘅作家，畢加索、沙克路易大衛等嘅畫家，同明星Jim Morrison。

二十區人口嘅高峰喺1936年，當時有208,115人，今日人口同商業都非常密集，1999年有182,952名居民同54,786份工。
真理之口

**真理之口**（**La Bocca della Verità**）係一個大理石雕刻，好似人嘅樣，喺意大利羅馬希臘聖母堂嘅門廊。爾個雕塑認為係1世紀古羅馬嘅嘢，或者係一個蓋，又可能係一個神。

真理之口喺中世紀成為測謊機。中世紀嘅人信有人講大話，佢隻手伸入個口會俾真理之口咬住。喺17世紀，佢被放咗喺希臘聖母堂。

## 參攷



類:羅馬
類:雕塑作品
福敬

**福擎**（，IPA: ，以前叫「****」，IPA: ），係一個喺奧地利上奧地利邦、毗鄰德國拜仁州、喺薩爾斯堡附近嘅村莊。人口約一百幾人。

## 史
呢條村係一個叫霍高（Focko）嘅巴伐利亞貴族喺6世紀開。條村最早嘅文獻喺1070年，條村開嘅廿年後，勳爵成為「Adalpertus de Fucingin」，後來個名嘅串法不斷改，喺1070年叫「Vucchingen」，喺1303年叫「Fuching」，喺1532年改叫「Fugkhing」，18世紀改成「Fucking」。

二次大戰之後，由於村名「Fucking」同英文常用嘅粗口（「fucking」，即係「屌」）串法直程一樣而出名。雖然德文「Fucking」嘅F要寫大草，讀「福擎」，發音唔似英文粗口嘅標準音，但係好多奧地利人都知英文呢個字係粗口。Fucking有四個帶有村名嘅路牌，好多講英文嘅遊客會喺度停低影相。由於佢哋周時畀人當做紀念品偷走，因此喺2005年8月，路牌銲咗鋼筋石屎上去，防止畀人偷走。

最終喺2020年11月17號，呢條村所屬嘅他士多夫市（Tarsdorf）議會投票通過將條村由改名做，2021年1月1號開始用。

## 參考

類:奧地利地理
愛德華斯諾登

**愛德華斯諾登**（粵拼：(ng)oi³ dak¹ waa⁴ · si¹ nok⁶ dang¹，，）係中央情報局前僱員，美國國家安全局技術承包人。因為爆料而出名。

佢喺2013年6月將美國國家安全局關於稜鏡計劃監聽項目秘密文件爆畀英國《衞報》同美國《華盛頓郵報》。訊息指，期間佢走咗去香港美麗華酒店，後來退房搬到香港另外一間酒店住。目前斯諾登逃避美國政府及同國政府等情報同安全單位嘅刑事追捕。離開香港後，斯諾登曾經喺莫斯科機場過境區逗留一個幾月，終於喺8月1號攞到俄羅斯為期一年嘅臨時庇護，之後長期留喺俄羅斯。

## 告密
### 去香港接受採訪
2013年5月20號，佢到咗香港，入住一間酒店，將啲機密文件爆畀《衞報》同接受採訪。

6月6號，《衞報》同《華盛頓郵報》揭露咗美國國家安全局嘅機密電子監聽計劃PRISM 。個計劃通過包括微軟、Yahoo、Google在內嘅公司協助，監聽網上即時通訊同既存資料，監聽對象可以喺美國國內或者國外。

6月13號，香港《南華早報》刊登斯諾登專訪。斯諾登話自2009年起美國國家安全局一直入侵中國大陸同香港嘅電腦，包括香港中文大學、政府以及私人機構、政商界人士同學生以及內地一啲目標，但斯諾登話佢提供嘅資料未包含關於中國軍事系統嘅資料。重話冇打算離開香港，要喺香港法院挑戰美國政府。

6月17號，英國《衛報》再公開由斯諾登取得嘅情報資料，指2009年倫敦舉行二十國集團峰會期間，倫敦當局利用特設網吧，喺電腦安裝軟件程式截取電郵同監控資料，又入侵手機保安系統，監視與會各國領袖同官員通訊及電郵文件。

### 離開香港
2013年6月23號，香港政府證實斯諾登已自行循合法同正常途徑離開香港，而南華早報報道斯諾登係當日上晝10點55分搭飛機去莫斯科。

## 睇埋
### 相關電影
* 《斯諾登風暴》
* 《第四公民》

## 參考

## 出面網頁
*  特區政府就斯諾登發表聲明 (Archive) 特區政府就斯諾登發表聲明. ２０１３年６月２３日（星期日）. 
*  Verax - Verax(斯諾登短片)
收割者之歌

《**收割者之歌**》（加泰隆尼亞文：*Els Segadors*）係西班牙加泰隆尼亞自治區嘅區歌，愛米列·關雅雲茨（Emili Guanyavents）作詞，法蘭西斯古·阿列奧（Francesc Alió）根據民歌曲調作曲。曲名源自歐洲三十年戰爭期間加泰隆尼亞人反抗西班牙首相加斯帕·迪古茲曼嘅反抗運動「收割者戰爭」。1993年，加泰隆尼亞大區政府將《收割者之歌》定為區歌。

## 歌詞

***加泰隆尼亞文歌詞******Els Segadors***

Catalunya triomfant,
tornarà a ser rica i plena.
Endarrera aquesta gent
tan ufana i tan superba.

***Bon cop de falç!***
***Bon cop de falç, defensors de la terra!***
***Bon cop de falç!***

Ara és hora, segadors.
Ara és hora d'estar alerta.
Per quan vingui un altre juny,
esmolem ben bé les eines.

***Bon cop de falç!***
***Bon cop de falç, defensors de la terra!***
***Bon cop de falç!***

Que tremoli l'enemic,
en veient la nostra ensenya.
Com fem caure espigues d'or,
quan convé seguem cadenes.

***Bon cop de falç!***
***Bon cop de falç, defensors de la terra!***
***Bon cop de falç!***

**粵語直譯****收割者之歌**

凱旋嘅加泰隆尼亞
要回復往日嘅富庶同美麗！
我等要將嗰班自負
而又卑鄙嘅人趕出去！

**手起鐮刀落！**
**保衛伊片土地！手起鐮刀落！**
**手起鐮刀落！**

各位收割者，時候已經到咗！
我等要打醒十二分精神！
我等要喺下一個六月來到之前，
將我等啲工具磨利晒！

**手起鐮刀落！**
**保衛伊片土地！手起鐮刀落！**
**手起鐮刀落！**

每次見到我等嘅標誌，
敵人都要嚇到打晒冷震！
我等收割金色稻穗嘅時候，
就要斬斷埋鎖住我等嘅鎖鏈！

**手起鐮刀落！**
**保衛伊片土地！手起鐮刀落！**
**手起鐮刀落！**


## 攷


類:西班牙文化
類:加泰隆尼亞
愛爾蘭高等法院

**愛爾蘭最高法院**（）係愛爾蘭共和國嘅高等法院，通常負責審訊重大罪案（審訊刑事罪案嘅時候叫做「中央刑事法庭」）。

同愛爾蘭最高法院唔同嘅係，愛爾蘭高等法院既係初審法院又係上訴法院。對巡迴法院或地區法院判決不服嘅人，可以向高等法院提出上訴；而極嚴重罪案（例如叛國罪同貪污罪）就會直接喺高等法院提起公訴。對高等法院判決不服嘅人，就要上訴到最高法院。

愛爾蘭高等法院設喺都柏林法院合署。
2013年6月15號中華人民共和國足球代表隊對泰王國足球代表隊賽事

**2013年6月15號中華人民共和國足球代表隊對泰王國足球代表隊賽事**喺2013年6月15號夜晚喺合肥奧林匹克體育中心舉行，係一場國際足球友誼賽，由中國足球代表隊對泰國足球代表隊。

賽前國際足球協會嘅世界排名入面，中國足球代表隊排第95位，而泰國足球代表隊共係排第142位。但係講最近嘅對賽，中國足球代表隊自2007年5月喺曼谷0-1輸畀泰國足球代表隊，已經六年未贏過泰國足球代表隊。

最後，中國足球代表隊喺呢場比賽以1-5再輸畀泰國足球代表隊，係繼6月6號喺呼和浩特以1-2輸畀月即別足球代表隊，同埋6月11號喺北京以0-2輸畀荷蘭足球代表隊之後，連續第三場友誼賽主場輸波。中國足球代表隊對上一次喺主場失五球波，已經係1976年10月27號嘅事，嗰次中國足球代表隊以4-5輸畀澳洲足球代表隊。

賽事嘅第86分鐘，泰國足球代表隊將比分擴大至5-1。球場入面部份唔係噉冷靜嘅中華人民共和國球迷開始倒戈嗌出6-1嘅口號。

賽後，該國傳媒多數以「恥辱」唻形容呢場比賽入面中國足球代表隊嘅表現。

## 出面網頁
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
合肥奧林匹克體育中心

**合肥奧林匹克體育中心**（，簡稱**合肥奧體中心**）係合肥一幢綜合性運動中心，2008年啓用，包括一個可以容納六萬人嘅運動場、一個游水館、一個體育館等。家下多數愛唻搞演唱會。

## 睇埋
* 2013年6月15號中華人民共和國足球代表隊對泰王國足球代表隊賽事
龍騰四海

**龍騰四海**（英文名：***Gun n' Rose***）係1992年上映嘅動作警匪港產片，由霍耀良執導，鄧光榮、劉德華、黎明、任達華、林保怡、陳法蓉、吳家麗同李麗珍主演。

呢套戲喺1992年6月5號至18號上映嗰陣，總共收咗一千四百九十四萬幾港紙票房。

## 演員表
*鄧光榮 …龍一
*劉德華 ... 大飛
*黎明 ... 小林
*任達華 ... 龍二
*陳法蓉 ... 沈雪
*吳家麗 ... 阿麗
*李麗珍 …蚊子
*陳惠敏
*程東 ... 大B
*林保怡 ... 龍三
*梁榮忠
*田豐
*王劍風 ... 阿峰
*劉崇峰
*陳中泰
*洪志成
*關勇
*梁心
*黃金棠
*梁錦燊
*尹相林
*敖志君
*陳碩
*林富偉
*許思敏
*范展鴻
*江苗定

## 出面網頁
*
*Hong Kong Cinemagic網站上面《龍騰四海》嘅資料
*
*LoveHKFilm.com網站上面《龍騰四海》嘅資料
愛爾蘭最高法院

**愛爾蘭最高法院**（）係愛爾蘭司法系統裡面嘅最高法院，負責受理愛爾蘭共和國境內所有民事案件嘅終審（刑事案件由最高法院同高等法院分別派出法官組成「刑事上訴法庭」終審），同埋解釋愛爾蘭共和國憲法，並且有權宣佈議會通過嘅法令違憲，或者向任何個人或機構辦法違憲禁制令。

雖然愛爾蘭係歐盟嘅一部分，但係愛爾蘭最高法院嘅裁決依然係無可上訴嘅。對愛爾蘭最高法院嘅裁決不服嘅人，可以向歐洲司法法院或者歐洲人權法院提出申訴，但係歐洲法院嘅裁決對愛爾蘭無強制力。

愛爾蘭最高法院位於都柏林法院合署。

## 參考
王永珀

**王永珀**（；）係中華人民共和國足球員，司職攻擊型中場或者前鋒，家下效力緊山東魯能泰山。山東青島出世。

## 職業生涯
* 1998年入山東魯能泰山嘅「魯能足校」。
* 2001年入選國少隊，參加2003年芬蘭U17世界青年足球錦標賽，入2球。
* 2003年由於喺芬蘭世少賽度表現好而入咗山東魯能泰山一線隊。
* 2003年9月24號第一次出現喺中國甲A足球聯賽賽場上，年僅16歲。
* 2005年入選國青隊，但係由於賽前受傷，無緣荷蘭世界青年足球錦標賽。
* 2007年喺中國足球超級聯賽第一輪對陣遼寧FC嘅比賽射入個人第一個球會入波，慢慢成為球隊主力。但係之後由於腳趾骨折受傷，缺席大半賽季。
* 2009年首次入選中國足球代表隊。
* 2009年6月1號友誼賽對陣伊朗，係渠第一場國際A級賽。
* 2013年6月6號友誼賽對陣月即別，射入渠第一粒國家隊入波。

## 攷

類:青島人
啟德郵輪碼頭

（）係香港一個郵輪碼頭，位於九龍九龍城啟德承豐道33號，即前啟德機場跑道末端。啟德郵輪碼頭屬於《啟德發展計劃》首階段嘅項目之一，建築物同首個泊位喺2010年5月動工，喺2013年3月16號進行業務測試，建築物喺6月1號竣工，喺同月12號試驗開幕；第一個泊位喺7月竣工，第二個泊位喺2014年9月啟用。香港政府期望發展啟德郵輪碼頭可以幫助香港把握亞太區郵輪旅遊業市場增長所帶來嘅機遇，將香港發展成為區內嘅郵輪中心。

## 設施
*六間餐廳
**酒樓
**港式茶餐廳
**兩間西餐廳
**咖啡室
**香檳酒吧 
*商店
*天台公園
*貨幣兌換
*香港旅遊發展局旅客諮詢中心

## 建築同設計
郵輪碼頭座落喺前身為啟德國際機場，背靠維多利亞港。由福斯特建築事務所（Foster + Partners）設計嘅三層高大樓性能同外觀兼備，被美國高級時尚雜誌《Departures》形容為「郵輪碼頭當中嘅勞斯萊斯」，更獲得香港綠色建築議會綠建環評（BEAM Plus）新建建築嘅鉑金級認證，碼頭備有寬敞舒適嘅候船區，重有佔地23,000平方米嘅頂層空中花園。碼頭令人屏息嘅維多利亞港景觀，加上完善嘅配套、高效率而舒適嘅乘客設施同服務，碼頭能夠同時容納兩艘超級郵輪同處理八千四百位旅客同一千二百名工作人員，亦能夠停泊世上最大型嘅郵輪，開放式嘅設計同龐大嘅室內空間充滿靈活性，適合喺碼頭裏面舉行各種大型活動。

## 出面網頁
* 啟德郵輪碼頭

## 參考
布萊希特

**貝爾托·布萊希特**（，亦譯成**貝托爾德•布萊希特**，）係德國戲劇家同詩人。其劇作向世界各地上演。布萊希特創立同置換咗敍事戲劇，或者叫「辯證戲劇」忌觀念。

## 出面網頁
檬粉

**檬粉**（「檬」係越文bún嘅譯音。北方越文bún讀[ɓun˧˥]，南方越文讀[ɓʊŋ˧˥]）係越南嘢食，類似米粉，通常撈埋渃蘸（越式甜酸醬）凍食，有時亦會放湯熱食。
甜魚露

**甜魚露**（）係越南式嘅甜酸醬，用魚露、青檸汁、辣椒、蒜茸、醋同糖溝埋，可以用嚟點春卷同其他小食，亦可以撈檬粉。
越南河粉

**越南河粉**係越南式嘅河粉，通常用牛骨做湯底，再加芽菜、香葉，配搭牛肉（又或者雞絲等其他餸料）一齊食。

## 睇埋
*順化牛肉粉
扎肉

**扎肉**、又叫**扎肉餅**，係越南嘢食，類似意大利紅腸。用豬肉、薯粉、魚露同蒜蓉碎整，扎成一大條，食之前切薄片。

## 種
* Chả lụa - 原味扎肉
* Chả Huế - 順化扎肉，有黑椒
* Chả bì - 豬皮絲扎肉
* Chả chiên - 煎扎肉
* Chả quế - 煎肉桂扎肉
* Chả bò - 扎牛肉
ViSalus

**偉莎力士**（ViSalus）係美國一間多層營銷嘅公司，專賣體重管理產品、能量飲品同埋營養補給品嘅健康同健美產品嘅公司。呢間公司嘅總部喺加州洛杉磯同埋喺密之根州特洛伊有辦公室，主要係由巴萊佛公司（Blyth, Inc.）擁有。。偉莎力士嘅市場總監係畢力克．馬倫（Blake Mallen），而行政總裁係萊恩．布雷爾（Ryan Blair）。

## 歷史
喺2005年，畢力克．馬倫同埋米安米亞．力克．沙尼高勒（Miamian Nick Sarnicola）成立偉莎力士。喺2008年，巴萊佛公司入股同埋增加持股量到差唔多75%。喺2013年，將業務擴充到英國，分公司總部喺倫敦。樂斯．席夢士（Ros Simmons）被委派做偉莎力士英國嘅董事長。

## 產品
偉莎力士最為人所知嘅係佢嘅「Vi 90日挑戰」，透過一項畀顧客嘅健康挑戰去推廣品牌。偉莎力士嘅產品包括NEURO、Vi網絡（Vi-Net）Vi手機網絡（Vi-Net Mobile）同埋Vi-塑身營養代餐沖劑（Vi-Shape Nutritional Shake Mix）。產品喺美國、加拿大同埋英國出售。偉莎力士沿用直接推廣嘅方式做營銷同埋請咗92,000個銷售員。

喺2012年，邁阿密先驅報 報道指浩吉．賀根（Hulk Hogan）同埋阿方索．維比羅（Alfonso Ribeiro）欣賞偉莎力士嘅產品。

## 獎項同埋認可
* 喺2013年，偉莎力士憑YouTube短片《Vi-讚美歌》（Vi-Anthem）喺「商標產品-推廣品牌」類別贏得銀視獎。
* 喺2010年，全球直銷新聞（Direct Selling News Global）頒發全球直銷新聞逆轉獎（Direct Selling News Global Turnaround Award）畀偉莎力士嘅行政總裁萊恩．布雷爾。

## 參考


## 出面網頁
*www.visalus.com
費拉格慕 (搞清楚)

**費拉格慕**可以指：
* 修華托利·費拉格慕，美籍意大利時裝設計師；
* 詹士·費拉格慕，修華托利·費拉格慕嘅第三代孫，亦都係時裝設計師；
* 費拉格慕公司，俗稱「飛甩雞毛」，由修華托利·費拉格慕建立嘅時裝品牌。
金邊粉

**金邊粉**係東南亞嘢食，類似米粉，起源自柬埔寨金邊，流傳到泰國發揚光大，通常要嚟炒，亦會放湯食。
碼

**碼**（yard，符號：yd），係英制嘅長度單位。1碼等於3呎，等於0.9144米（準確值）。
本初子午線

**本初子午線**（英文：Prime meridian），又叫**本初經線**，即係被定義做0度嘅經線（亦稱子午線）。本初子午線嘅東西兩邊分別叫東經同西經，喺180度相遇。

1884年，美國華盛頓特區舉行嘅國際本初子午線大會上確立格林尼治子午線係經度嘅起點。但法國喺1911年之前重係用緊巴黎子午線做經度起點。
孖寶兄弟

《**孖寶兄弟**》（，日文：），全名《**超級孖寶兄弟**》，係任天堂喺1985年出嘅平台遊戲名作。遊戲入面玩家要控制瑪利奧由魔王 Bowser 手上救碧姬公主。瑪利奧嘅細佬 Luigi 喺遊戲多人模式中係第二玩家，佢嘅角色情節同瑪利奧完全一樣。

《孖寶兄弟》一直係史上最好賣嘅電子遊戲，直到 2009 年先俾《Wii Sports》追上。

隻遊戲喺全世界賣出咗超過4024萬份。遊戲好大程度上奠定咗紅白機嘅初步成功，同時又結束咗 1983 年美國遊戲業蕭條期後長達兩年嘅遊戲銷售低。係宮本茂同手塚卓志早期最具影響力嘅成功之作，遊戲激發咗好多模仿、續作同衍生作品。由近藤浩治創作嘅遊戲主題曲一直話係遊戲音樂嘅代表作，全世界都認同，就算從來未玩過孖寶兄弟遊戲嘅人都聽過。

## 參攷


## 睇埋
*平台遊戲
*橫向捲軸

## 出面網頁
*
*瑪利奧維基孖寶兄弟
*孖寶兄弟影片
*孖寶兄弟線上遊戲
衛奕信

**衛奕信**，**泰利園嘅衛奕信男爵**，KT，GCMG（**David Clive Wilson**, **Baron Wilson of Tillyorn**，），用過**魏德巍**做中文譯名，係英國外交官，現任蘇格蘭皇家學會會長，熟知中國事務，喺1980年代負責同中方起草《中英聯合聲明》，後來喺中英聯合聯絡小組擔任首任英方首席代表。1986年12月，港督尤德爵士係任內突然逝世，當時嘅布政司鍾逸傑出任署理香港總督一職直至1987年4月9號，衛奕信爵士出任第27任港督為止。

1989年六四事件發生，中國當局用坦克進佔天安門廣場，鎮壓學生運動。六四事件引起港人恐慌，對香港前途嘅信心更加跌至有史以來嘅最低點。為咗穏定民心，佢喺六四事件後提出香港機場核心計劃（亦即玫瑰園計劃），起新機場同埋配套設施。但係佢推出計劃時，並冇諮詢中方，而且整項計劃估計會用上1270億港元。結果被中方指係英方想使晒香港外匯儲備嘅陰謀，重揚言唔會「祝福」港府嘅玫瑰園計劃。最後搞到要英國首相馬卓安被迫去北京，同當時被國際杯葛緊嘅中國簽署諒解備忘錄，先可以平息事件。一般嚟講，港督經過第一段任期以後，都會得到英國政府續任，作為肯定港督政績嘅表示。但之後英國政府喺未公佈港督繼任人選嘅情況下，就宣佈衛奕信冇得續任。

衛奕信被撤職後，返咗英國出任多項公職，但仲係好關注香港事務。

## 榮譽博士
* 香港中文大學榮譽法學博士（1995年）
* 香港大學名譽文學博士（2006年）

## 攷

類:香港中文大學榮譽博士
李偉文 (足球員)

**李偉文**（，）係香港前職業足球員，家下係足球教練、講波佬同埋揸車師傅。

李偉文係香港球壇上少有嘅中後場全能球員，左右腳技術都純熟，而且具有心理質素。李偉文係香港足球代表隊代表次數最多嘅紀錄保持者，兼前隊長。家下做香港乙組足球聯賽淦源足球會教練，兼任香港阿仙奴足球學校、香港城市大學同埋私人公司等多支足球隊嘅教練崗位，亦為無綫電視擔任講波佬。

## 球員生涯

### 假波案
1998年，廉政公署調查香港足球代表隊同埋香港甲組足球聯賽球員打假波事件，李偉文同星島體育會隊友陳子江、劉志遠、韋君龍、陳志強同埋南華足球隊守門員陸嘉榮一齊捲入假波案，除咗李偉文因為證據不足脫罪之外，其餘5名被告都被判坐監同埋終身停賽。

## 出面網頁
* 
* HKFA
* Wai Man Lee | National Football Teams
* 教波講波揸的士 李偉文：冇得撈先慘
卡華·奧達利

**卡華·奧達利**（愛爾蘭蓋爾文：**Cearbhall Ó Dálaigh**，）係愛爾蘭嘅第五任總統。佢做總統之前，重做過檢察總長。
杜呂多 (搞清楚)

**杜呂多**可以指：
* 皮耶·杜呂多，加拿大前首相；
* 朱斯坦·杜呂多，皮耶·杜呂多個仔，加拿大自由黨黨領；
* 杜呂多國際機場，滿地可最繁忙嘅機場（但係唔係最大嘅機場）。
菲臘西摩荷夫曼

**菲臘西摩荷夫曼**（，**Philip Seymour Hoffman**，）係美國電影演員同導演，2006年得第78屆奧斯卡金像獎最佳男主角。

## 出面網頁

*
譚尚渭

**譚尚渭**教授（，）係香港教育家、香港公開大學榮休校長、平和基金諮詢委員會主席同埋邵逸夫獎基金會有限公司理事會理事。

譚教授喺香港大學化學系畢業，做過香港中文大學崇基學院院長、香港中文大學副校長、香港公開大學（香港公開進修學院）校長（1997年-2003年）、亞洲開放大學協會主席同埋國際遠距離教育聯會中國文化及語言區域主席。

## 睇埋
* 香港特別行政區第一屆政府推選委員會

## 出面網頁
* 
* 
* 
* 
* 
* 香港公開大學簡介 - 榮譽博士及院士 | 香港公開大學，香港公開大學
烏蛟騰

**烏蛟騰**（英文**Wu Kau Tang**），舊陣時叫**烏蛟田**、**烏龜田**，香港一地，亦係一村，位處新界東北，行政歸北區，船灣郊野公園隔離。附近九担租、新娘潭等地方。

烏蛟騰唔入郊野公園範圍，之不過，但佢有低地叢林，香港原生物種集中地，樹一百六十四種、蜻蜓過三十種，蝴蝶過五十種，大型無脊椎動物，都有唔少品種。一九九八年，行政長官董建華話要發展中藥港計劃，烏蛟騰做過選址，不過亦無成事。

新界東北行山路線，好多條都由烏蛟騰出發。皆因烏蛟騰有小巴出入，附近一帶偏遠地方，日常並無公共交通，甚至無車路可達。由此行山去荔枝窩、印洲塘、紅石門、吊燈籠等。

烏蛟騰內車路叫烏蛟騰路，可出新娘潭路，北行到鹿頸南涌，南行到大尾𡰪。
今川義元

**今川義元**（）係鎌倉八幡太郎源義家一系嘅名門望族，係個鍾意能劇、和歌之類事物，文武雙全嘅風雅大名。佢老豆係今川氏親，老母大婆壽桂尼，佢正室喺武田信虎個女定惠院。武田信玄、北條氏康嘅契兄弟。

## 童年
佢細細個就出家，法號叫檀岳承芳（栴岳承芳），接受太原雪齋嘅教育。喺佢大阿哥今川氏輝瓜老襯嗰時還俗，喺太原雪齋幫拖平定花倉之亂之後揸莊繼承家業。所謂嘅花倉之亂，就係今川氏內部繼承人嘅爭鬥。今川氏親瓜老襯之前指定咗氏輝做佢繼承人，但係氏親同氏輝病瓜咗之後，今川氏嘅家督冇人做，所以氏親剩低嗰兩個仔，玄廣惠探同檀岳承芳就開始為咗爭取家督對立。今川家臣太原雪齋（崇孚）撐檀岳承芳，檀岳承芳班馬包圍玄廣惠探嘅居城花倉城，玄廣惠打輸仗自殺。檀岳承芳之後還俗，改名**今川氏元**，繼承家督。之後接受征夷大將軍足利義晴嘅偏諱改名叫今川義元。

## 當政時期
今川義元揸莊之後，不斷同北條家、織田家爭鬥，而且勢力不斷擴大，又喺1554年訂立咗今川家、武田家同埋北條家嘅三國同盟，史稱善德­寺三國同盟。今川義元個女駿河姬嫁咗畀武田晴信嘅大仔武田­義信，北條氏康個女早川殿嫁咗畀今川義元個仔今川氏真。無耐之後，藉織田家攻擊松平家為名，今川義元先後喺小豆坂之戰同安祥城之戰做低咗織田信秀，將松平元康（德川家康）收做今川家嘅人質，運用松平元康（德川家康）控制住松平家，令到松平家嘅岡崎城成為今川義元嘅領土之一，最終今川家擁有埋駿河、遠江、三河嘅領地，成為東海大名。

今川義元做咗今川家督後，因為京都文化係佢嘅飛佛，所以佢將傳遞京都文化去關東地區視為使命。佢特登仿效同跟住京都入面華麗嘅王孫公卿，着直­衣、戴立烏帽、搽黑牙、畫蟬眉、查脂粉、開詩會，甚至於戀童。今川義元特登興建嘅臨濟寺，只喺為咗利用駿府喺禪宗文化傳播中嘅地理優勢，嚟到滿足自己對臠童嘅癖好。亦因為咁，今川義元以京都文化做包裝嚟到戀童嘅行為影響到駿河人，搞到駿河人普遍將幾靚仔嘅細路仔送去臨濟寺去接受寺廟僧侶嘅調教同打扮，以求麻雀變鳳凰嘅可能。

另外今川義元又為今川氏親嘅《今川假名目錄­》追加咗制定，加咗啲睇重內政，名主層嘅組織化、強化對工商業者嘅管理、同埋建立交通制度之類嘅行政，並強調主從之間報恩嘅奉公關係。
內容管理系統

**內容管理系統**（Content Management System，簡稱CMS）喺指嚮一個合作模式下，用於管理工作流程嘅一套制度。佢可以應用嚮手工操作入便，亦可以應用到電腦或網絡入便。做出一種中央儲存器（Central Repository)，內容管理系統可以將相關內容集中儲存並具有群組管理、版本控制等功能。版本控制喺內容管理系統嘅一個主要優勢。

內容管理系統嚮物品或文案或資料嘅儲存、掌管、修訂（盤存）、語用充實、文件發行等方面有廣泛應用。家陣流行嘅開源CMS系統有Joomla!、Drupal、Xoops等。
稜鏡計劃

**稜鏡計劃**（英文：**PRISM**）係美國國家安全局喺2007年開展嘅最高機密電子監聽計劃。稜鏡計劃正式名係「**US-984XN**」。

報道話，已經泄露嘅檔案中話稜鏡計劃可以對即時通訊同既存資料監聽。監聽對象包括任何喺美國以外地區用參與稜鏡計劃嘅公司服務嘅客戶，任何同美國以外嘅人通話過嘅美國公民。

## 參考
潮州粉粿

**潮州粉粿**係潮州菜嘅餃，亦係粵菜點心，餡有花生、韮菜碎、豬肉碎、蝦米等，用澄麵皮包好，隔水蒸成，通常點辣椒油或豉油食。

## 睇埋
*鳳城粉粿
鳳城粉粿

**鳳城粉粿**係順德鳳城嘅餃，亦係粵菜點心，餡有菜脯粒、花生、芫荽碎、豬肉碎、蝦米等，用澄麵皮包好，隔水蒸成。

## 睇埋
*潮州粉粿
千層糕

**千層糕**係種甜嘅點心，一層白疊一層黃，白嘅係麵粉皮，黃嘅係鹹蛋黃、奶黃（吉士）同少少豬油，總共大約八到十層。近代有茶樓將千層糕嘅白色麵皮換做馬拉糕，變成「千層馬拉糕」。

千層糕做法精細，食落鬆軟，雖然冇一千層咁多，只係比喻有好多層，顏色好豐富，味道香甜可口，啱熱食。

## 類似甜品
*印尼千層糕
*泰式千層糕
*法式千層糕
鼻鼾

**打鼻鼾**係呼吸道結構嘅振動產生嘅聲，由於喺睏覺時呼吸空氣流動受阻。打鼻鼾嘅聲可能好細聲，但係喺某尐情況下可以係響。打鼻鼾又可能係一個跡象，例如睡眠窒息症。

打鼻鼾係因為睏覺時，脷同咽喉肌肉鬆弛，令到呼吸道收窄，空氣過呼吸道時，震動咗軟顎同咽喉嘅軟組織，搞到發出異常聲音。年紀愈大肌肉會鬆弛，人體就越易積聚脂肪，令到打鼻鼾機會更高。習慣用口呼吸，條頸短而粗亦會令呼吸道收窄。
叉燒餐包

**叉燒餐包**係種點心，集合中式叉燒包同西式餐包，外表係搽咗蜜糖嘅餐包，內餡就有叉燒粒。

## 睇埋
*叉燒包
*餐包
柚皮鴨掌

**柚皮鴨掌**係舊式茶樓懷舊點心，用碌柚白色內皮，配埋炆鴨掌（鴨腳）一齊蒸，將鴨掌嘅醬汁滲入柚皮度。

## 睇埋
*蝦子柚皮
棉花雞

**棉花雞**係種點心，主要材料有魚肚（以前用花膠）同雞肉，配料有冬菇，因為魚肚睇落似棉花，所以叫棉花雞。

佢一般屬於貴價錢點心。

## 睇埋
*雞扎
醬汁金錢肚

**醬汁金錢肚**係種點心，用醬汁炆牛肚，醬汁可以係柱侯、沙嗲、滷水甚至咖喱。
灌湯餃

**灌湯餃**係種點心，依家已經變成「浸湯餃」，即係一隻餃浸住一兜湯。舊時灌湯餃係將加咗豬皮或大菜嘅湯灌入隻餃度，加熱後變成湯汁，咬開時先至流出嚟。

一般供應「浸湯餃」嘅酒樓都係將個湯盅放入點心籠，一盅一隻餃。而傳統灌湯餃就係一籠兩隻餃，餃下低用鐵片墊住，唔使驚用筷子夾起嗰陣會整穿。

## 睇埋
*灌湯小籠包

## 攷
燒珍肝

**燒珍肝**係懷舊燒味同點心，即係燒雞肝，口感似叉燒，由於製作麻煩，依家好少地方可以食到。
燒腩卷

**燒腩卷**係懷舊點心，用澄麵同生粉搓嘅麵皮捲住一件燒腩再蒸熟。

## 睇埋
*臘腸卷
腐皮卷

**腐皮卷**係種點心，用腐皮捲餡再煎熟，餡通常有韭菜同紅蘿蔔，亦可以加豬肉同蝦。

## 睇埋
*鮮竹卷
鮮竹卷

**鮮竹卷**係種點心，用腐皮捲住嘅豬肉、冬菇粒、竹筍粒同紅蘿蔔絲（可以加埋蝦）做餡，落埋蠔油汁再蒸熟。

## 睇埋
*腐皮卷
電阻器

**電阻器**（**Resistor**），簡稱**電阻**，係啲人為咗增加電路中嘅電阻，製造嘅一種電子零件。每個電阻有佢嘅電阻值。一般係固定，亦有啲係校得嘅，後面一類就叫可變電阻。過孔式固定電阻身上都有4至5條色綫，用嚟標示佢嘅電阻值同誤差。

## 符號
電阻符號分美式同歐式，美式用鋸齒形，歐式用長方條。國際標準係跟歐式。
中央情報局

**中央情報局**（英文：**Central Intelligence Agency**，簡稱**CIA**）係美國最大同最犀利嘅情報機構，主要做嘅嘢係公開同秘密收集因分析關於國外政府、公司同個人；政治、文化、科技等方面嘅情報，協調其他國內情報機構嘅活動，重將呢啲情報送到美國各個政府部門。總部喺維珍尼亞州嘅蘭利。

## 歷史
中央情報局嘅前身可以追溯到1941年成立嘅**情報協調局**（英文：Office Of The Coordinator Of Information），當時美國總統羅斯福嘅老友、美國律師多諾萬響英國受到英國情報人員孟席斯嘅鼓吹，仲教埋佢點樣收集情報，所以佢返去美國同羅斯福提議，照住英國軍情六處嘅模式，起一個超級強大、可以同當時軍情六處抗衡嘅情報機關，但係後嚟多諾萬同處長舍伍德有衝突，導致咗情報協調局響1943年一分為二，其中一個部分改名叫**戰略情報局**（英文：Office of Strategic Services，即CIA前身），由羅斯福下令成立。但響1945年上任嘅杜魯門，就突然下令將戰略情報局解散。響1947年，杜魯門唔理會聯邦調查局、美國國務院同埋美國國防部嘅反對，宣佈成立一個全新情報機關去取代戰略情報局嘅空缺，呢個機關就叫做中央情報局。

喺冷戰期間，美國CIA同蘇聯國安委（KGB）並稱做「世界兩大情報機構」。
安迪·佳士

**安迪·佳士**（Andy Caisse，英文發音：/ˈændi ˈkeɪs/；法式法文發音：/ɑ̃di kɛs/；魁北克法文發音：[ɛndi kaɪ̯s]）係加拿大緬尼吐巴政治活動家。

## 生平
安迪患有多發性硬化症，所以佢係少數嘅加拿大人可以合法擁有同用大麻醫病。喺1995年，佢開始要學坐輪椅。

喺2001年，安迪遇見Chris Buors（緬尼吐巴嘅Libertarian Party之後）喺前面嘅馬尼托巴立法機關喺一個親大麻集會。
貝可

**貝可**（，符號），又叫**貝克**、**貝可勒爾**、**貝克勒爾**，係放射性活度嘅國際單位。如果喺一定量嘅放射性物質裏面，每秒有一個核子衰變活動，佢嘅放射性活度就係 1 貝可。用國際單位制基本單位表示就係[s-1]，雖然佢同頻率嘅單位赫茲一樣，但係意義唔同。一克鐳嘅放射性活度有3.7×1010Bq。

## 參考
金文拔芝士

**金文拔芝士**（**Camembert**，法國法文發音：/kamɑ̃bɛʁ/；魁北克法文發音：[kamãbaɛ̯ʁ]），又譯**金銀幣**，係法國一種軟嘅白黴圓餅形芝士，以諾曼第大區奧恩嘅附近嘅命名。

金文拔芝士喺1791年由發明。正宗嘅金文拔芝士用生奶製成，表面佈滿發黴嘅白毛，入面係黃色，所以叫「金銀幣」，而且Camembert嘅魁北克法文發音又似「金銀幣」。
朱潔崇

**朱潔崇**（英文/法文：**Judith Guichon**）係加拿大卑詩省嘅現任省督，2012年11月就任。

## 出面網頁
* Lieutenant Governor's Roles